CD Projekt Red Akan Memperlihatkan Gameplay Baru Cyberpunk 2077 Pada Hujung Minggu Ini

Siapa saja yang tidak sabar dengan game akan datang daripada CD Projekt Red ini. Selepas membawakan kita The Witcher 3 empat tahun lalu, semestinya Cyberpunk 2077 merupakan antara game paling dinantikan pada ketika ini.
Buat masa ini, kita hanya disajikan dengan 48 minit gameplay yang dikeluarkan pada tahun lalu. Maka, sudah tibanya untuk CD Projekt Red memperlihatkan gameplay terbaru menjelang pelancarannya pada tahun hadapan.
Diumumkan dalam satu blogpost, mereka telah mendedahkan bahawa satu sesi livestream akan diadakan, yang mana ia akan memaparkan gameplay Cyberpunk 2077 terbaru. Livestream ini akan berlangsung pada 31 Ogos 2019, jam 2 pagi (waktu Malaysia).
Ia boleh ditonton melalui channel rasmi CD Projekt Red Twitch dan Mixer.
Kata mereka lagi, 15 minit gameplay akan diperlihatkan, yang mana rakaman tersebut telahpun ditunjukkan kepada pihak media di acara Gamescom 2019. Kemudian akan ada sesi temuramah bersama pembangun bagi membincangkan apakah yang telah diperlihatkan dalam video berdurasi 15 minit itu.

Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.


Konami Umumkan Kerjasama Dengan Arsenal, Emirates Stadium Akan Direka Khas Dalam PES 2018

Come On You Gunners!

Menampilkan kelab-kelab daripada Liga Perdana Inggeris sememangnya sukar untuk siri PES, kerana pesaing utamanya, FIFA memiliki hak eksklusif bagi liga paling popular di muka bumi itu. Dalam PES 2018, hanya dua kelab daripada England yang dibawakan secara berlesen, iaitu Liverpool dan Arsenal.
Konami telah lama mengumumkan kerjasama bersama Liverpool, dan terkini, mereka telah mengumumkan pula kerjasama bersama Arsenal sebagai rakan kongsi rasmi. Kerjasama ini akan melanjutkan lagi perjanjian yang telah mereka jalinkan sebelum ini, dengan beberapa penambahan kandungan yang baru sahaja didedahkan.

Kata Konami, mereka akan melancarkan satu kemaskini pada masa akan datang, membawakan penambahbaikan kepada satu-satunya pasukan yang pernah “Invincibles” dalam Liga Perdana Inggeris ini.
Konami akan mencipta semula skuad utama Arsenal dengan menggunakan sistem pengimbasan 3D bagi memastikan wajah dan fizikal para pemain, serta taktikal dan cara bermain mengikut seperti Arsenal dalam dunia sebenar.

We've also 3D scanned the @Arsenal first team. A look at some behind-the-scenes stuff. #PES2018 📷🙌 pic.twitter.com/xXV5dDQzRA
— eFootball PES (@officialpes) October 10, 2017

Looks like the @Arsenal lads had fun during the scanning session! #PES2018 pic.twitter.com/YNPtb89PH2
— eFootball PES (@officialpes) October 10, 2017
Selain itu, Konami akan diberikan akses sepenuhnya ke dalam Emirates Stadium untuk mencipta stadium keramat The Gunners ini ke dalam PES 2018.
Semua kandungan ini akan Konami lancarkan dalam kemaskini yang mereka belum dedahkan tarikhnya.

Welcome on board @konamieu @officialpes, our newest partner #PES2018 🎮 ⚽ pic.twitter.com/wB5CoKCH0m
— Arsenal (@Arsenal) October 10, 2017
PES 2018 kini boleh dimainkan di PC, PS4, PS3, Xbox One dan Xbox 360.
JomBaca: Konami Akhirnya Buang Muka Neymar Daripada Semua Skrin Utama PES 2018


Assassin’s Creed: Empire Muncul Dalam Sebuah Laman Web Kedai, Dikatakan Akan Dilancarkan Akhir Tahun Ini

Satu lagi spekulasi tentang pelancaran Assassin’s Creed: Empire yang dikatakan akan keluar pada akhir tahun ini.

Judul Assassin’s Creed: Empire telah menjadi buah mulut para gamers sejak sekian lama. Ia dikatakan akan menggunakan latar belakang di Mesir, dan terdapat laporan yang mengatakan paparan skrin daripada game akan datang ini sudah pun leaked.
Terbaru, sebuah kedai video game online dari Switzerland, WOG telah memuatnaik sebuah game terbaru untuk dijual, iaitu dengan nama Assassin’s Creed: Empire. Laman web tersebut telah meletakkan tarikh pelancaran pada suku keempat tahun 2017.
Selain hanya meletakkan nama dan waktu pelancaran itu, tiada sebarang maklumat lanjut dikongsi. Tiada box art, tiada sinopsis, tiada screenshots.
Ia mungkin hanyalah spekulasi yang dimainkan oleh kedai tersebut dalam membuka tempahan awal untuk game Assassin’s Creed yang seterusnya. Tetapi harus diingat juga di mana sesetengah kedai mempunyai info yang lebih awal terhadap sesebuah game yang bakal dikeluarkan pada masa akan datang.

Kali terakhir siri utama francais ini dikeluarkan adalah Assassin’s Creed: Syndicate, di mana ia dilancarkan pada Oktober 2015. Selepas setahun merehatkan francais ini, Ubisoft dijangka akan membawakan semula Assassin’s Creed kepada para peminat setianya.


Nama “Battlegrounds” Dalam Mode Battle Royale Baru Paladins Tiada Kena-Mengena Dengan PUBG

Dari PUBG ke PABG?

Semua pasti dah tahu tentang mode baru yang akan dibawakan ke dalam Paladins, genre battle royale yang digelar Paladins: Battlegrounds. Apabila kita dengar sahaja “Battlegrouds”, semestinya kita sudah mengagak bahawa ia mengambil daripada nama game PlayerUnknown’s Battlegrounds atau lebih dikenali dengan PUBG – sebuah game yang menjadi fenomena global buat masa ini.
Walau bagaimanapun, bercakap kepada DualShockers, Presiden Hi-Rez Studio, Stew Chisam menyatakan yang penggunaan nama “Battlegrounds” dalam mode baru ini tidak ada kena-mengena dengan PUBG. Namun begitu, studio itu tetap telah menghubungi peguam mereka untuk memastikan bahawa mereka boleh menggunakan nama itu – dan mereka mendapat lampu hijau!
Menurut Chisam, terma “Battlegrounds” dalam mode terbaru Paladins ini adalah untuk memberi penghormatan kepada genre MMO. Memandangkan game ini adalah game berpasukan dan menggunakan pergerakan transportasi yang banyak, beliau percaya bahawa game ini lebih terasa dekat dengan medan perang (“battlegrounds”) yang mana ramai akan dapat lihat dalam sesebuah game MMO.
Paling penting, Chisam percaya bahawa terma “Battlegrounds” itu adalah terma yang umum – sesuatu yang seseorang tidak boleh lakukan tanda dagangan (trademark) – dan ia hanya digunakan untuk satu mode sahaja, bukan judul keseluruhan game itu sendiri.

Paladins: Battlegrounds akan dikeluarkan untuk PC, PS4 dan Xbox One pada tahun ini. Sesi beta dijangka akan tiba sebelum Mac ini.
JomBaca: Hi-Rez Studios Memaparkan Video Gameplay Paladins: Battlegrounds Selama Satu Jam Di HRX 2018


Minecraft Dungeons Diperlihatkan, Game Co-Op 4-Pemain, Saksikan Trailer

Dalam sidang media Xbox di E3 2019 pagi tadi, Microsoft telah mengeluarkan trailer terbaru untuk sebuah game berdasarkan Minecraft, digelar Minecraft Dungeons.
Game ini merupakan game co-op bersama empat orang pemain, menyokong kedua-dua online dan offline co-op. Ia membawakan gameplay “dungeon crawler” yang berpandangan dari atas (seperti Diablo).
Minecraft Dungeons akan dilancarkan pada tahun hadapan.


Bagi Membendung Ketagihan, China Hadkan Gaming Sehingga Jam 10 Malam Kepada Gamer Muda

Negara yang mempunyai jumlah gamer paling ramai di dunia telah melakukan sesuatu yang agak drastik dalam membendung ketagihan bermain video game.
Kerajaan China telah memperkenalkan satu undang-undang baru pada Selasa bagi membendung ketagihan bermain video game dalam kalangan golongan muda. Mereka yang berumur 18 tahun ke bawah sekarang dilarang untuk bermain video game lebih daripada 90 minit sehari, dan juga tidak boleh bermain bermula dari 10 malam hingga 8 pagi.
Sekatan masa (tidak boleh main 10pm-8am) itu berjalan tujuh hari seminggu, manakala sekatan 90-minit sehari itu hanya berlangsung dari Isnin hingga Jumaat. Pada hujung minggu, golongan muda dibenarkan bermain sehingga tiga jam sehari.
Bukan itu sahaja, malah China turut mengehadkan jumlah microtransactions yang dibuat oleh gamer muda seperti membeli DLC, kostum, senjata, dan item-item lain menerusi dalam game. Mereka kini hanya dibenarkan membelanjakan dari USD28 (RM116) hingga USD57 (RM236) sebulan, bergantung kepada umur pemain tersebut.
Selain itu, untuk setiap akaun gaming online, mereka perlu mendaftar menggunakan nama dan identifikasi sebenar.
Menurut laporan New York Times, undang-undang baru ini bukan sahaja untuk membendung masalah ketagihan bermain video game, malah untuk mengatasi isu rabun jauh dan prestasi akademik yang merosot dalam masyarakat.
Walaupun tindakan ini dirasakan seperti agak mengejutkan, namun laporan tersebut mengatakan bahawa industri gaming di China sudah menjangkakannya lebih awal, dan mereka telahpun mempersiapkan game masing-masing untuk menjalankan undang-undang baru.


Persona 5: 15 September 2016 – Akhirnya Tarikh Release Diumumkan…Buat Pasaran Jepun!

Ok la tu daripada menunggu dah bertahun dan berjanggut. Akhirnya ada jugak tarikh release!
Dalam satu event livestream menerusi laman web Nico Nico baru sahaja sebentar tadi, pihak Atlus baru sahaja mengumumkan tarikh release buat pasaran Jepun iaitu pada 15 September 2016 !

Persona 5 akan membuat kemunculan di E3 tahun ini. Mungkin berita lanjut mengenai Persona 5 akan diumumkan di acara yang akan berlangsung pada bulan Jun ini nanti.
Nantikan laporan penuh kami mengenai event ini hanya di JomGaming!


Ini Perbandingan Saiz PS5, PS4, Switch, Xbox Series X Diletakkan Bersebelahan TV

Beberapa hari lalu, Suruhanjaya Komunikasi Kebangsaan Taiwan telah mengeluarkan satu fail PDF (via The Verge) yang memberikan ukuran saiz sebenar konsol PS5. Daripada ukuran itu, kita dapati bahawa ia merupakan konsol gaming moden paling besar saiznya yang pernah dihasilkan.
Ukuran saiz PS5 yang didedahkan Suruhanjaya Komunikasi Kebangsaan Taiwan.
Daripada ukuran ini, seorang peminat dari Jepun, @keisawada telah memodelkan beberapa grafik yang memperlihatkan apakah bentuknya apabila beberapa konsol — PS5, PS4, Xbox Series X, Nintendo Switch — diletakkan bersebelahan sebuah televisyen.
Maka, dapatlah kita lihat bagaimana besarnya saiz konsol PS5 berbanding beberapa konsol terkini yang ada di pasaran masakini. Kepada yang sedang merancang untuk membeli PS5, bolehlah mula merancang pula untuk menyusun bagaimana hendak diletakkan konsol-konsol yang miliki di ruangan gaming korang.

初代PS4（275×53×305mm）も並べてみました pic.twitter.com/hdx65Cungd— 澤田圭(ｷｬﾗｸﾀｰﾃﾞｻﾞｲﾅｰ) (@keisawada) September 20, 2020

PS5 akan dilancarkan ke pasaran Malaysia.


Co-Creator Xbox Harap Sony Terima Lamaran Microsoft Untuk Realisasikan Cross-Platform!

Perang Konsol antara PlayStation dan Xbox telah terjadi sejak sekian lama. Adakah ia bakal berakhir tidak lama jika “penyatuan” ini benar-benar berlaku?

Pada bulan Mac lalu, Microsoft telah secara umumnya mengajak platform-platform yang lain, termasuk Sony PlayStation untuk bekerjasama dalam merealisasikan cross-play bersama Xbox Live. Kemudian, Sony telah membalas kenyataan lamaran Microsoft ini, namun halatuju Sony masih lagi samar-samar dalam hal ini.
Terkini, co-creator Microsoft, Ed Fries berharap Sony akan respon kepada lamaran cross-play daripada Microsoft ini dalam kapasiti yang lebih rasmi.
Dalam temu ramah bersama IGN, Fries, yang tidak lagi bekerja di bawah Microsoft, telah menyatakan tentang bagaimana Boss Xbox, Phil Spencer telah melakukan kerja-kerja yang sangat baik untuk Microsoft.
“Antara contoh terbaik (hasil kerja yang dilakukan Spencer) adalah membuka Xbox Live untuk cross-platform play. Saya berharap Sony akan memberikan respon. Ia adalah sangat baik untuk melihat perang konsol ini berakhir; lebih dihormati dan kerjasama antara dua syarikat itu,” kata Fries.
“Saya sangat optimistik dengan masa depan kedua-dua syarikat itu.”
JomBaca: Overwatch: Blizzard Pertimbang Cross-Play Antara PS4 & Xbox One


Baru Sahaja Diterbitkan, DRM Bagi Middle-earth: Shadow of War Telah Berjaya Digodam!

Nampaknya sistem anti cetak-rompak Denuvo tidak lagi sehebat dahulu.

Nampaknya sistem DRM Denuvo bagi Middle-earth: Shadow of War tidak mampu bertahan lama memandangkan ia baru sehari sahaja telah diterbitkan tetapi versi cracked sudah pun boleh didapati secara online.
Tidak dapat dinafikan bahawa sistem anti cetak-rompak oleh Denuvo sebelum ini sememangnya antara yang terbaik tetapi baru-baru ini ianya kelihatan sangat cepat ditangani oleh lanun-lanun digital, seperti yang terjadi pada Total War: Warhammer 2.
Sumber: DSOG.


Uncharted 4: Story Trailer Diperlihatkan!

Kira-kira dua bulan sebelum pelancaran Uncharted 4: A Thief’s End, story trailer telah diperlihatkan!

Creative Director Naughty Dog, Neil Druckmann dalam post terbarunya di PlaystationBlog telah mendedahkan story trailer yang dinanti-nantikan setiap peminat setia siri terakhir Uncharted ini.
Apa yang boleh kita lihat daripada story trailer yang telah didedahkan, kelihatan banyak flashback scene menampakkan Nathan Drake bersama abangnya, Sam, mengembara mencari harta karun pada waktu kecil. Adakah lebih banyak scene-scene Nate pada waktu kecil akan dapat dimainkan seperti yang terdapat dalam Uncharted 3?
Kelihatan juga banyak scene di mana Nate mencari harta karun di kepulauan-kepulauan yang sangat indah.

Uncharted 4: A Thief’s End akan berada di pasaran untuk Playstation 4 pada 26 April 2016.
[KEMASKINI]: Naughty Dog telah memuat-naik video trailer baru selepas timbul satu isu dengan Ubisoft.


Microsoft Akan Hasilkan Xbox One Tanpa Disk Drive – Lebih Murah Untuk Dunia Digital

Microsoft bersedia untuk dunia digital masa hadapan – download dan stream semuanya!

Microsoft dilaporkan sedang membangunkan dua varians Xbox One – satu adalah Xbox One dengan perkakasan lebih murah (mungkin boeh dinamakan Xbox One Lite) dan satu lagi versi adalah Xbox One tanpa disk drive.

Ini kelihatan selari dengan rancangan Microsoft untuk memajukan servis langganan Game Pass, game streaming as a content dan menggabungkan segenap aspek servis mereka ke bentuk digital distribution. Bagi korang yang memiliki game-game versi fizikal Xbox One, korang boleh trade game-game lama korang (mungkin di Microsoft Store) bagi mendapatkan game code untuk mendownload kembali game-game tersebut. GG
Xbox One tanpa disk drive ini dijangka akan berharga kurang USD100 daripada harga Xbox One terkini. kedua-dua model baru ini dijangka akan dilancarkan lewat 2019 atau 2020 nanti.


EA Sedang Mengambil Pekerja Untuk ‘Projek Terbaru Game Open-World Star Wars’

Jika senarai tugas baru-baru ini adalah sebagai satu indikasi, studio EA Vancouver sedang menghasilkan game open-world Star Wars.
Senarai itu yang telah dijumpai oleh Gamespot di halaman karier dalam laman web EA Vancouver di mana mereka sedang mencari ‘lead online engineer’ yang mana akan mengetuai pasukan untuk membawakan ciri-ciri online untuk projek game-open world Star Wars.
Walaupun jawatan kerja tidak memberikan banyak maklumat dari segi spesifik tentang projek tersebut, kami tahu bahawa EA Vancouver sedang menghasilkan sebuah projek yang pada awalnya dimulakan sebagai sebuah projek Star Wars yang diarahkan oleh Amy Hennig di Visceral Games. Game itu sedang dibangunkan di seluruh studio EA di seluruh dunia dengan studio Vancouver mengetuai produksi.

Pada tahun lepas, EA telah mengumumkan bahawa projek Visceral sedang dibentuk semula dari sebuah tajuk linear kepada sebuah tajuk “yang akan menjadi pengalaman yang lebih luas yang akan membenarkan lebih banyak kepelbagaian untuk pemain, memasukkan kemampuan enjin Frostbite kami dan membentuk semula elemen utama game tersebut untuk memberikan pemain sebuah game pengembaraan Star Wars dengan lebih mendalam dan meluas untuk diterokai.”
Menurut EA, keputusan untuk menutup studio Visceral dan memfokuskan semula kepada projek adalah bukan kerana ianya adalah game single-player. Dengan VP EA, Patrick Söderlund mengesahkan semula pada bulan Oktober lepas bahawa game single-player yang memfokuskan kepada jalan cerita masih lagi menjadi sebahagian daripada masa depan penerbit.


Teringinkan Mod Fallout 4 Di PlayStation 4? Mimpi Sajalah!

Peminat-peminat Fallout 4 dan Skyrim nampaknya hanya mampu bermimpi jika inginkan option mod di PlayStation 4.

Selepas berbulan-bulan perbincangan antara Sony dan Bethesda, nampaknya ia tidak membuahkan hasil yang diingini. Dengan kesalnya, Bethesda terpaksa mengumumkan bahawa Fallout 4 dan Skyrim Special Edition tidak akan mempunyai pilihan untuk menggunakan mod ciptaan komuniti di PlayStation 4.

Bethesda juga ada menyatakan rasa kecewa setelah pihak mereka telah berhempas-pulas untuk menyiapkan option untuk mod di PlayStation 4 tapi akhirnya dibatalkan oleh Sony. Penggunaan mod sudah lama dibenarkan di PC dan di Xbox One pada Mac yang lepas tetapi nampaknya tidak di PS4.
Pihak Bethesda akan memberi update jika sebarang perubahan tentang perkara ini.
Sumber dari Bethesda.


Call of Duty: Modern Warfare 4 Dilaporkan Akan Gunakan Campaign MW2 Sebagai Remaster

Beberapa hari lalu, kita ada mendengar tentang khabar angin bahawa game Call of Duty seterusnya ialah Modern Warfare 4.

Mendengarkan ura-ura ini, pastinya kita sudah tidak sabar untuk memainkan satu story baru yang menyambung kisah dalam dunia Modern Warfare. Walau bagaimanapun, ada satu lagi khabar angin baru yang mungkin membuatkan kita sedikit gusar.
Youtuber Chaos telah berkongsikan beberapa info yang kononnya info tentang game CoD seterusnya. Info tersebut menyatakan yang tiada story baru akan dibangunkan dalam MW4, tetapi sebaliknya akan membawakan versi remaster story dari MW2. Malah, mereka menyatakan yang story dari MW3 juga akan dimasukkan ke dalam MW4 pada tarikh kemudian.

this is the leaked info that is floating around about #MW4, what are your thoughts?🚨ATTENTION🚨 none of this is confirmed in any way by anyone… all of this could VERY likely be fabricated and made up… but… if it was true, whatcha think? 🙃 pic.twitter.com/2NL5MPXWbU— Chaos (@Chaosxsilencer) January 5, 2019

Ia juga dikatakan yang story dari MW2 itu tidak akan memasukkan babak misi No Russian, iaitu antara misi paling kontroversi dalam sejarah francais ini. Misi tersebut meletakkan pemain sebagai pengganas “double agent” yang membunuh ramai orang awam di lapangan terbang.

Selain info tentang story, info tersebut juga mendedahkan yang game itu nanti akan terbahagi kepada 4 mode iaitu Campaign, Multiplayer, Zombies dan Battle Royale.
Map battle royale dalam MW4 nanti dikatakan bakal mempunyai saiz yang sama dengan Blackout dari Black Ops 4, dan 45 peratus daripada map tersebut akan dipenuhi dengan salji — lengkap dengan kenderaan snowmobile untuk dijadikan sebagai pengangkutan.
Jadi, apa pandangan korang tentang info “tertiris” ini? Teruja?


Ada Ke Game Buatan Malaysia?


Remaja Berumur 13-17 Tahun Rasakan Xbox Lebih ‘Cool’ Berbanding PlayStation, Menurut Kajian Google

Google telah menjalankan sebuah kajian, di mana ia mengkaji trend-trend masakini yang berkisar dalam kalangan remaja di Amerika Syarikat. Senang kata, ia menjalankan kajian tentang jenama-jenama paling ‘cool’ yang mereka gunakan dalam kehidupan seharian.

Secara asasnya, kajian ini membahagikan kepada dua golongan remaja, iaitu Gen Z (13-17 tahun) dan Millennials (18-24 tahun). Kajian tersebut melaporkan bahawa Gen Z merasakan jenama Xbox lebih ‘cool’ berbanding PlayStation, manakala Millennials pula merasakan sebaliknya, iaitu PlayStation lebih ‘cool’ daripada Xbox.
Gen Z merasakan 10 jenama inilah yang mampu untuk membentuk dunia mereka:

YouTube
Netflix
Google
Xbox
Oreo
GoPro
PlayStation
Doritos
Nike
Chrome

Manakala, remaja Millennials tidak meletakkan PlayStation dan Xbox dalam senarai 10 jenama paling ‘cool’ mereka. PlayStation diletakkan pada kedudukan ke-11, manakala Xbox di kedudukan ke-22. Bermakna, Millennials merasakan PlayStation lebih ‘cool’ daripada Xbox. Berikut adalah senarai 22 jenama paling ‘cool’ oleh Millennials:

YouTube
Netflix
Google
Amazon
Nike
Tesla
Snapchat
HBO
BMW
Audi
PlayStation
Oreo
Instagram
Converse
Apple
Chrome
Spotify
Samsung
Target
Android
Facebook
Xbox

Gen Z merasakan bahawa video game adalah ‘cool’ bukan sahaja kerana jalan ceritanya, kepelbagaian yang luas dan keupayaan untuk lari kepada realiti maya, tetapi juga kemampuan untuk berhubung dengan rakan-rakan. Dalam kajian itu juga, 6 francais video game telah disenaraikan sebagai paling popular dalam kalangan remaja Gen Z, iaitu:

The Legend of Zelda
Call of Duty: Black Ops
Grand Theft Auto
Pokemon
Minecraft
Counter Strike: Global Offensive

Kajian itu telah membentangkan pelbagai trend masakini dalam kalangan remaja. Selain video game, kajian itu juga menyatakan tentang pilihan jenama telefon pintar, pilihan laman media sosial, kecantikan, pakaian, fesyen, selebriti, muzik dan banyak lagi.
Anda boleh lihat laporan penuh kajian ‘cool’ oleh Google ini di sini.


Nissan Skyline GT-R R34 Dan Dodge Charger RT Dari 2 Fast 2 Furious Akan Dibawakan Ke Dalam Rocket League

Bukan filemnya sahaja ada sekuel, tapi DLC dalam Rocket League pun ada sambungannya!

Bulan April lalu, Psyonix telah bekerjasama bersama Universal Studios dan Dodge untuk membawakan kereta Dom Toretto daripada Fast & Furious 8. Terbaru, Rocket League telah membawa kita semula kepada antara filem terbaik dalam siri ini dengan dua lagi buah kereta daripada siri Fast & Furious.
Nissan Skyline GT-R R34 tahun 1999 dan Dodge Charger RT tahun 1970, yang cukup terkenal dalam 2 Fast 2 Furious akan ditampilkan ke dalam game Rocket League pada minggu hadapan.

Dua kereta DLC terbaru ini boleh korang dapati dengan harga USD1.99 (~RM8.42) setiap satu bermula 11 Oktober ini.
Korang saksikanlah trailer di bawah yang pasti akan buat korang tak sabar untuk dapatkan dua kereta terbaru dalam game kereta-bola-sepak ini!

Rocket League kini boleh dimainkan di PC, PS4 dan Xbox One.
JomBaca: Rocket League: Musim Baru Akan Bawakan Satu Arena Baru, Perubahan Kepada Beberapa Arena Lama Dan Banyak Lagi!


Gundam Breaker 3: Boleh Beli or Boleh Blah!?

Review ini menyelami tentang game aksi daripada Bandai Namco, iaitu Gundam Breaker 3, yang dikeluarkan untuk PS4 dan Vita!

Secara jujurnya, saya mengalami beberapa pengalaman kurang menarik dalam gaming sejak akhir-akhir ini, namun begitu, Gundam Breaker 3 telah mengembalikan semangat saya untuk bermain game! Jadi, dalam review ini, saya akan beritahu apa yang bagus sangat pasal game ini. Oleh itu, jom baca!
Apa sinopsis game ini?
Di dalam game ini, korang berada di dalam dunia di mana pertarungan realiti virtual gunpla (Model kit Gundam) adalah satu pertandingan yang popular. Korang telah memasuki pertandingan ini dan berjaya memenangi pertarungan pertama, walaupun ada seorang pemain veteran cuba membuli anda.

Terpikat dengan gaya pertarungan anda, seorang gadis bernama Misa menarik anda untuk menyertai kumpulan gunplanya, untuk memenangi setiap pertandingan gunpla demi membawa kembali pelanggan ke shopping district yang menaja kumpulan ini, dan mengembalikan zaman kegemilangan untuk shopping district tersebut.
Apa yang kureng pasal game ini?
Walaupun saya sangat menyukai game ini, ada beberapa isu yang mengurangkan tahap keseronokan ketika bermain game ini.
Pertama sekali, framerate untuk game ini di dalam Vita agak rendah, terutamanya apabila banyak efek muncul di skrin. Ianya menjadi kurang enak kerana skrin anda akan penuh dengan pelbagai efek serangan dan juga jumlah musuh yang agak banyak di skrin, menjadikan framerate menjadi rendah dan menyebabkan game ini lag, apatah lagi online.
Seterusnya, cerita game ini terlalu asas, di mana ianya cuma sekadar ada untuk memberi anda misi di dalam jalan cerita. Tiada pengolahan plot cerita yang terperinci ataupun perkembangan karakter yang mendalam sepanjang saya bermain game ini. Mereka yang bermain game untuk jalan cerita patut mengelak daripada bermain game ini.
Apa yang best pasal game ni?
Ada banyak faktor yang menyebabkan game ini adalah antara game yang saya betul-betul minat setakat ini. Antaranya ialah pengubahsuaian untuk gunpla yang meluas, pelbagai tahap kesusahan, pelbagai jenis mode game, dan aksi gunpla yang fast-paced!
Pengubahsuaian untuk gunpla yang meluas!
Pertama sekali, kita sentuh bahagian customization ataupun pengubahsuaian dalam game ini. Untuk makluman korang, pengubahsuaian untuk gunpla yang korang guna amatlah meluas! Korang boleh ubahsuai gunpla korang dengan penuh teliti, di mana korang boleh campur aduk setiap part bagi gunpla seperti di bawah.

Di samping itu, korang juga  boleh mengubah warna setiap part gunpla mengikut citarasa korang dan seterusnya, membuat satu gunpla unik untuk korang! Tambahan pula, setiap part ada ability dan juga levelnya sendiri, jadi korang juga boleh mengubahsuai gunpla korang dengan ability yang sesuai dengan stail gameplay korang dan seterusnya mencipta rasa yang unik di dalam gameplay korang!

Pelbagai tahap kesusahan!
Di samping itu, game ini mempunyai pelbagai tahap kesusahan, sesuai untuk setiap tahap kemahiran pemain. Casual dan Standard untuk mereka yang tidak mahu sakit kepala bermain, dan Hardcore bagi mereka yang mahukan pengalaman yang lagi mencabar.
Untuk makluman korang, bermain dalam mode Hardcore memberikan korang lebih peluang untuk dapat bahagian-bahagian gunpla yang bagus, jadi korang patut cuba untuk jadikan gunpla korang lebih kuat!

Game ini juga ada dua lagi tahap kesusahan yang lebih susah, iaitu Extreme dan Newtype. Mode-mode ini akan diunlock sekiranya korang habiskan jalan cerita dalam mana-mana mode untuk unlock Extreme, dan habiskan Extreme untuk unlock Newtype. Dengan ini, korang boleh dapat bahagian-bahagian yang lagi rare dan kuat, di samping lebih mencabar!
Pelbagai jenis mode game!
Game ini juga mempunyai pelbagai mode untuk korang main sepanjang playthrough. Terdapat Story mode, di mana korang main misi berdasarkan jalan cerita. Kemudian, kita ada Multiplayer mode, di mana kita boleh main misi di dalam cerita bersama rakan-rakan kita secara online, dan tak lupa juga, Arena mode, di mana di dalam mode ini, korang boleh lakukan Bounty Hunter dan Challenge.
Bounty Hunter dan Challenge pula adalah sub-mode di dalam Arena, di mana Bounty Hunter merupakan mode yang korang boleh lawan data-data pemain secara online ataupun data-data gunpla yang sedia ada di dalam game untuk lebih kredit dan juga parts. Manakala Challenge pula ialah mode di mana korang diberi tugas tertentu dan korang perlu selesaikan dalam masa yang ditetapkan, seperti tertera di video di bawah. Dengan pelbagai mode di dalam game, korang tidak akan mudah bosan!

Aksi gunpla yang fast-paced!
Akhir sekali, game ini menonjolkan aksi-aksi gunpla yang fast-paced lagi mengagumkan! Setiap senjata mempunyai moveset yang menarik dan juga skill yang bersesuaian untuk korang gunakan untuk hasilkan satu kombo unik yang pantas lagi mengasyikkan dalam gameplay! Korang boleh lihat video sebagai contoh.

Dengan aksi yang pantas dan mengagumkan, korang pasti takkan puas untuk terus bermain dan mehancurkan semua gunpla pihak lawan! Walaupun game ini agak repetitive, tetapi dengan kadar aksi di dalam game ini, korang takkan sedar yang korang main lebih daripada sekurang-kurangnya 40 jam!

BOLEH BELI or BOLEH BLAH?
BOLEH BLAH!– Kalau korang lebih suka main game untuk mengikut jalan cerita, lupakan sahaja niat anda untuk beli game ini kerana game ini lebih memfokuskan kepada gameplay. Di samping itu, game ini juga agak repetitive, di mana sesetengah misi akan nampak sama dengan misi yang lain. Oleh itu, untuk korang yang tak suka konsep benda yang sama perlu di main secara berulang, boleh lupakan juga.
BOLEH BELI!– Kalau korang peminat Gundam, game ini wajib beli! Game ini boleh diibaratkan game membina gunpla, cuma korang boleh guna diorang untuk lawan gunpla yang lain. Tambahan pula,  dengan pelbagai mode di dalam game serta pelbagai part gunpla, saya pasti yang korang akan main game ini tak berhenti-henti!
– Framerate rendah untuk versi Vita
– Cerita yang amat asas
+ Costumization yang meluas
+ Pelbagai tahap kesusahan
+ Pelbagai jenis misi dan mode game
+ Aksi gunpla yang fast-paced


Dapatkan Insurgency Secara Percuma Di Steam Sekarang Dan Simpannya Buat Selamanya

Barang free barang baek.

Game akan datang daripada New World Interactive, Insurgency: Sandstorm akan dilancarkan pada 18 September ini. Bagi meraikan pelancaran game ini, korang boleh dapatkan game asalnya, Insurgency di Steam sekarang secara percuma, dan ia akan menjadi milik korang buat selamanya.
Korang boleh dapatkannya melalui link ini.
Korang kena cepat dapatkannya kerana tawaran ini hanya dalam masa terhad. Tawaran akan tamat pada 16 Ogos, 1 pagi (waktu Malaysia).

Insurgency merupakan game first-person shooter yang membawakan pengalaman peperangan yang sangat realistik, dan memerlukan kerjasama berpasukan yang sangat tinggi. Ia dilancarkan pada tahun 2014.


Gameplay League of Legends: Wild Rift Diperlihatkan Ketika Acara iPhone 12

Dalam acara iPhone yang berlangsung malam tadi, selain mengumumkan beberapa peranti dan aksesori baharu, Apple turut menyediakan slot untuk gaming.
Game yang diperlihatkan ialah League of Legends: Wild Rift, iaitu versi League of Legends yang direka semula untuk mobile dan konsol. Semestinya, gameplay League of Legends: Wild Rift ditunjukkan ketika dimainkan di iPhone 12, sambil berkongsikan beberapa ciri yang akan dibawakan ke dalam versi ini.
Korang boleh tontonnya di bawah:

Mereka tidak menyatakan tarikh tepat bilakah game ini akan dilancarkan, namun Apple mengatakan bahawa ia akan hadir ke peranti-peranti iPhone pada hujung tahun ini.
League of Legends: Wild Rift pertama kali diumumkan kira-kira setahun yang lalu. Ia akan dilancarkan untuk iOS, Android dan konsol.


CEO EA Dan Activision Blizzard Antara 100 CEO Yang Diberi Gaji Terlalu Tinggi Di Dunia

Tidak cukup dengan bermacam kontroversi yang datang daripada game-game keluaran mereka, CEO dari dua syarikat gergasi gaming ini pula dilanda kontroversi.

Ketua pegawai eksekutif (CEO) Activision Blizzard, Robert Kotick, dan CEO Electronic Arts (EA), Andrew Wilson telah disenaraikan sebagai antara 100 CEO di dunia yang dibayar gajinya terlalu tinggi (overpaid).
Kajian ini dimulakan pada tahun 2015 oleh As You Sow. Antara metodologi yang digunakan ialah dengan mengira berapakah jumlah yang dibayar, berapakah jumlah yang terlebih, nisbah gaji CEO kepada pekerja-pekerja lain, serta undian yang diperlukan untuk meluluskan gaji CEO ini.
CEO Activision Blizzard menerima gaji sebanyak USD28.6 juta sepanjang lima tahun lalu, dengan USD12.8 juta adalah jumlah yang dikatakan terlebih bayar. Melalui jumlah ini, nisbah kepada gaji pekerja-pekerja lain adalah 306:1.
Manakala, CEO EA pula menerima gaji sebanyak USD35.7 juta dalam tempoh yang sama, dengan jumlah terlebih bayarnya ialah USD19.6 juta. Nisbah kepada gaji pekerja lain ialah 371:1.
Korang boleh lihat statistik penuh kajian ini melalui pautan di sini.


Sony Dilaporkan Akan Ambil-Alih Studio “Lebih Besar Daripada Kojima Productions”

Khabar angin tentang studio seterusnya yang akan diambil-alih oleh Sony sudah bertiup kencang sejak bulan lalu lagi.
Presiden PlayStation sendiri, Jim Ryan ada mengacah dengan berkata mereka akan melakukan lebih banyak pengambil-alihan. Malah, beberapa laporan berasingan juga mengatakan pengambilan-alihan akan datang itu “amat besar”.
Terkini, satu lagi laporan terbaharu berkata Sony akan mengambil-alih sebuah studio yang dikatakan “lebih besar daripada Kojima Productions”. Berita ini hadir dari tidak lain dan tidak bukan, wartawan terkenal, Jeff Grubb.
Kenyataan Grubb ini hadir selepas ada ura-ura yang mengatakan Sony akan mengambil-alih Kojima Productions, yang mana Hideo Kojima sendiri juga telah menafikan laporan tersebut.
“Kalau kamu dengar khabar angin tentang pengambil-alihan besar daripada Sony, ia tidak pernah mengenai Kojima Productions, sekurang-kurangnya apa yang saya tahu,” kata Grubb. “Seperti ramai orang yang dengar tentang perkara ini, termasuk saya, itu bukan nama yang disampaikan. Ia lebih besar daripada Kojima Productions.”

Jeff Grubb says the rumored big Sony PlayStation Acquisition is bigger than Kojima Productions #PS5 pic.twitter.com/VsA1VsWGjq— THE RED DRAGON 🔺 (@TWTHEREDDRAGON) April 14, 2022

Sekiranya laporan ini adalah sahih, pengambil-alihan sebuah studio yang lebih besar daripada Kojima Productions nampaknya sesuatu yang benar-benar akan menggegarkan industri gaming. Sama-sama kita nantikan sebarang pengumuman rasmi daripada Sony dalam masa terdekat ini.


Call of Duty: Modern Warfare 2 Remastered Dilaporkan Akan Keluar Pada April Ini

Satu lagi remastered untuk tahun ini?

Call of Duty: Modern Warfare 2 Remastered telah kelihatan disenaraikan di laman web Amazon, yang mana ia diletakkan dengan tarikh pelancaran pada 30 April ini, lapor IGN.
Laman tersebut menyeraikan game yang akan dilancarkan untuk PS4 dan Xbox One ini dengan harga USD25 atau kira-kira RM98.

Perletakan tarikh pelancaran ini mungkin hanyalah satu placeholder sahaja. Walau bagaimanapun, sekiranya laporan ini adalah benar, bermakna ia akan dilancarkan pada satu waktu yang bukan kebiasaan untuk siri Call of Duty, iaitu pada pertengahan tahun. Dan sekiranya ia benar juga, ia mungkin akan menjadi sebuah standalone – sesuatu yang mengejutkan yang mana ramai menjangkakan ia akan di-bundle-kan sekali dengan Call of Duty: Black Ops 4 yang akan keluar pada Oktober ini.
Adakah versi remastered ini akan keluar sebagai standalone atau dikeluarkan bersama dengan CoD pada tahun ini, seperti yang mereka lakukan antara Inifinite Warfare dengan Modern Warfare yang pertama?
Sama-sama kita tunggu kata rasmi daripada Activision.


Harga Xbox Scorpio Telah Di-leak Oleh Penjual Sepanyol?

Selepas pengumuman tempoh hari, tidak banyak yang diketahui tentang Project Scorpio. Terbaru, harga untuk konsol Microsoft yang akan datang itu kononnya telah leak!
Menurut post yang dikeluarkan oleh penjual dari negara Sepanyol, Xtralife.es, Scorpio akan dijual pada harga 399.99 € (~RM1,903). Pengguna Neogaf eso76 berjaya mengambil gambar yang menunjukkan harga tersebut.
Kini, Xtralife.es telah membuang senarai itu dari laman web mereka. Ini menunjukkan bahawa harga Scorpio tersebut mungkin boleh menjadi tepat. Atau Microsoft bercadang untuk mengekalkan spekulasi online itu pada tahap minimum sehingga ia tiba di hari pelancaran.
Adakah senarai itu betul-betul wujud? Gamingbolt tampil untuk mengesahkannya dan nampaknya senarai itu berada di URL ini.

Sementara itu, dua game disahkan akan disokong Project Scorpio. Syarikat yang terkenal dalam penghasilan open-world RPG, Bethesda telah mengesahkan bahawa Fallout 4 dan Skyrim akan menerima patch untuk menyokong Xbox Scorpio.
Berita itu datang dari Todd Howard, pengarah dan penerbit eksekutif di Bethesda mendedahkan patch Xbox Scorpio untuk Glixel.
“Kami sedang mengemaskini Fallout 4 untuk PS4 Pro. Kami sudah terbiasa dalam dunia PC. Kami boleh mengemaskini permainan ini dan memastikan mereka boleh teruskan bermain. Microsoft Scorpio akan datang pada tahun hadapan, dan kami akan mengemaskini Fallout 4 dan Skyrim untuk itu. Itulah harapan kami, berharap bahawa semangat konsol ini akan terus mara ke hadapan.” jelas Howard.
Phil Spencer, ketua Xbox pernah berkata Scorpio akan lebih mahal daripada Xbox One S. Apa pandangan korang tentang senarai ini? Adakah harganya tepat? Jika dilihat daripada spesifikasi platformnya, saya berpendapat harganya tepat. Walau bagaimanapun, ianya hanyalah khabar angin, biar masa yang menentukan.


Ini Antara Warna Controller PS5 DualSense Yang Direka Peminat – Mana Yang Paling Lawa?

Controller PS5, atau kini dikenali sebagai DualSense, yang diperlihatkan buat pertama kali semalam telah menimbulkan pelbagai reaksi daripada para peminat.
Fungsi dan teknologi yang ditampilkan semestinya tidak dapat disangkal lagi kehebatannya, tapi mungkin ada sesetengah peminat yang tidak gemar dengan warna putih yang mendominasi warna hitam. Kata mereka, warna putih lebih mudah untuk kelihatan kotor.
Oleh itu, ramai peminat telah mengeluarkan idea masing-masing dan berkongsikan apakah warna-warna yang boleh digunakan Sony untuk DualSense pada masa akan datang. Mereka bukan sekadar menukar dua tona warna hitam putih kepada warna lain, tapi ada juga yang mencipta rekaan dengan lebih kreatif seperti Transformers, Spider-Man, Nike, Pokemon, Mario, God of War, dan banyak lagi.

some more just for fun
including those color schemes that are always on sale that no one wants pic.twitter.com/2lnu1u2Eo8
— fleshmonk (@thefleshmonk) April 7, 2020

joycon pic.twitter.com/zItltrecCX
— fleshmonk (@thefleshmonk) April 7, 2020

get in the controller shinji pic.twitter.com/ibiNVrfUt0
— fleshmonk (@thefleshmonk) April 7, 2020

Made a few trash mockups in Photoshop of some colors with DualSense just outta curiosity pic.twitter.com/V067kdMXuO
— Balvin | YNW Maui (@LordBalvin) April 7, 2020
 My mockups for different color variations of the controller (be nice, I’m not that good at photoshop, I can mainly do color) from PS5

Did a quick, lazy mock-up of a color scheme I'd love to get that PS5 controller in: pic.twitter.com/wHVpRvfWWP
— Drue Dannible (@HGemsReviews) April 7, 2020

So in love with the look of the #Dualsense. Decided to make some quick mockups based on some of my favorite PlayStation franchises! #PS5 pic.twitter.com/2LJrkxtxlV
— Dorm! (@DormStreams) April 7, 2020

Mana satu yang menjadi kalbu korang? Beritahu kami di ruangan komen!


Forza Motorsport 7 Diumumkan Untuk Xbox One dan Windows 10 – Sedia Untuk Berlumba?

Microsoft telah mengumumkan Forza Motorsport 7 di press conference Xbox E3 2017.

Menurut Microsoft, game ini akan memberi korang pengalaman bahaya dan aksi perlumbaan kompetitif di dalam Forza Motorsport 7. Nikmati grafik 60fps dan resolusi 4K sebenar di dalam HDR. Kumpul lebih 700 kereta Forzavista termasuk kepelbagaian Ferrari, Porsche dan Lamborghini. Kuasai lebih 30 trek denga  perubahan cuaca dan waktu setiap kali korang berlumba.
Saksikan trailer pengumuman Forza Motorsport 7 di bawah:
https://www.youtube.com/watch?v=Dokpy_KIuyA


Segala Pengumuman & Trailer Yang Dipersembahkan Di Pentas Bethesda Semasa E3 2019

Bethesda membuka tirai di pentas E3 dengan berterima kasih kepada gamer dan kesemua orang di sekeliling mereka berjiwa “We are all Bethesda” untuk menjayakan video game mereka untuk disampaikan di persidangan ini.

Pete Heins memberi ucapan pembukaan sambil mengajak wakil dari Bethesda Studio untuk menunjukkan expansanion terbaru Fallout:76 setelah setahun berada di pasaran. Mengakui pelancaran game tersebut yang sangat lemah, mereka kembali gagah dan memperbaiki mengikut komen yang konstruktif.
Elder Scroll: Blades
Bersambung dengan pengumuman Elder Scroll: Blades (ESB) yang menjadikan game kedua terbesar dari segi jumlah pemain selepas Fallout Shelter, membawa pengumuman baru setelah dilancarkan lebih dari sebulan.
ESB kini boleh dimain cross-save antara mobile dan Nintendo Switch.

Jom Baca: Elder Scrolls: Blades – Update Baru Percuma dan Cross-Save di Multiplatform
Fallout 76
Selepas pengumuman ESB, wakil Bethesda Game Studio membincangkan lagi kembali tentang Fallout:76 yang telah dibaiki untuk memberi feel dan vibe ibarat siri klasik Fallout dengan meletakkan NPC yang mempunyai pilihan dialog dan mode Battle Royale.

JomBaca: Fallout 76: Update Westlander membawa NPC Manusia dan Battle Royale
Ghostwire Tokyo
Shinji Mikami, pengasas Tango Gameworks mengumumkan game thriller terbaru mereka di pentas Bethesda di E3 2019 sambil mengenalkan Ikumi Nakamura, Creative Director kepada Tango Gameworks untuk sembang lebih tentang penglibatan beliau dalam game Ghostwire Tokyo dengan penuh semangat!

JomBaca: Ghostwire Tokyo: Action RPG Yang Seram Dan Thrill Berlatarbelakangkan Etnik Jepun
Elder Scroll: Online
Selepas melihat sinematik trailer game yang meremangkan tersebut, Bethesda menunjukkan pula sebuah sinematik epik naga menyerang dari Elder Scroll: Online (ESO) daripada siri ke-2 kepada Season of The Dragon untuk tahun 2019.

JomBaca: The Elder Scrolls Online: Elsweyr Expansion Kedua Kepada Season of The Dragon
Commander Keen
Sebuah game mobile ibarat kartun di pagi membuat suasana yang kelam terus bertukar menjadi ceria! Commander Keen mendapat treatment remaster di mobile setelah kali pertama dilancarkan di PC pada zaman 90’an.
https://www.youtube.com/watch?v=FtQjGPfkEe8
JomBaca: Commander Keen Mendapat Remaster Baru di Android dan iOS
Elder Scroll: Legends
Bertukar mood kembali ke zaman Medival! Elder Scroll: Legends, sebuah game mobile trading card pula ditayangkan secara pendek!

Rage 2
Rasa game Commander Keen itu hyper dan gila-gila? Rage 2 kembali dengan DLC yang lebih gempak dan menggemparkan! Expansion pertama Rage 2 ini membuat ia lebih luar biasa dari gamenya yang asal dengan penambahan senjata, kenderaan dan pelbagai lagi.

JomBaca: Rage 2: Nyalakan Api Kemarahan Korang Dalam DLC Baru Rise of Ghost
Wolfenstein
Wakil dari MachineGames menaiki pentas untuk mengumumkan game terbaru Wolfenstein berjudul Youngblood, mengisahkan sepasang kembar mencari ayahnya yang hilang di Paris dijajahi Nazi.

JomBaca: Wolfenstein: Youngblood: Sang Dara Kembar Brutal Mencari Ayah Mereka!
Deathloop
Tiba masa untuk Arkane Lyon pula menunjukkan game terbaru mereka yang lain dari mereka pernah mengerjakan. Deathloop adalah sebuah game first person shooter yang mengisahkan 2 orang assasin terperangkap dalam gegelung masa walaupun mati berkali-kali.

JomBaca: Deathloop: Dua Assassin Mati Berulang Sehingga Berjaya – Kill, Die, Repeat!
Doom Eternal
Pengumuman Doom Eternal bersama klip gameplay akan diterbitkan pada 22 November 2019 termasuk sebuah mode multiplayer baru dan collectors edition yang gempak sebagai penutup tirai persidangan ini.

JomBaca: Doom Eternal: Edisi Collector dan Mode Multiplayer Baru Diumumkan


Logitech G Pro Mechanical Gaming Keyboard, Hasil Kerjasama Dengan Atlit eSports!

Logitech memperkenalkan mechanical gaming keyboard G Pro khusus buat mereka yang pro di dalam arena eSports!

Sejak mengumumkan siri G Pro pada Ogos 2016 lepas dengan G Pro Gaming Mouse – Logitech telah mengumumkan Logitech G Pro Mechanical Gaming Keyboard.
Menurut Logitech, semua aspek baik dari segi ergonomik, daya tekanan yang diperlukan untuk menekan mouse tersebut, termasuklah berat mouse itu mendapat input daripada atlit-atlit eSports. Mereka kemudiannya memerlukan pasangan bagi mouse tersebut – maka lahirlah tenkeyless mechanical gaming keyboard G Pro.

Keyboard ini menampilkan sistem kabel yang boleh dicabut, pencahayan RGB yang boleh dilaras dan Romer-G key switches yang kononnya boleh ditekan 25% lebih laju berbanding mechanical keyboard biasa.

Keyboard G Pro ini berukuran ~36cm x ~15.2cm dab seberat ~979.76g. Saiznya yang kecil kerana ketiadaan butang NumPad (kerana itu ia dipanggil tenkeyless keyboard) dan sistem kabel yang boleh dicabut menjadkan keyboard ini mudah untuk dibawa ke LAN party mahupun bertanding di tournament-tournament eSports.
Logitech G Pro mechanical gaming keyboard ini akan berharga USD129 (~RM574) dan akan mula dipasarkan hujung bulan Mac ini melalui laman web mereka dan penjual serata dunia.

Mechanical Gaming Keyboard Logitech G Pro

Model Type
Tenkeyless

Switch Type
Romer-G Mechanical Switches

Actuation Force
45g

Actuation Time
5 milliseconds

Lighting
16.8 Million Color RGB Backlight

Additional Ports
None

Cable Type
Detachable 6ft USB

Key Caps
Standard Smooth Black white laser-marked lettering

Software
Logitech Gaming Software

Weight (without cable)
2.16lbs

Dimensions
6.02 x 14.21 x 1.34 inches (WxDxH)

Accessories
None

Miscellaneous
12 Programmable F Keys

Price
$139.99


Info Tentang Elden Ring Tertiris: Apabila Dunia Game of Thrones Dan Sekiro Bergabung

Seutas link dari server Bandai Namco terbocor mengesahkan sebuah video game yang direka oleh pengarang buku Game of Thrones serta pembikin game Dark Souls yang sepatutnya di umumkan di E3 2019.

Elder Ring dilaporkan sebuah RPG action fantasi bertema celtic adalah kombinasi kerjasama dari George R.R Martin yang terkenal dengan buku serta siri televisyen Game Of Thrones bersama Hidetaka Miyazaki dari studio FromSoftware yang membangunkan Sekiro, Bloodborne dan Dark Souls dengan pembangun Bandai Namco Entertainment.
George R.R Martin, penulis buku Games Of Throne
Sebuah diskripsi yang datang bersama leak tersebut mengatakan “Apparently, “danger and discovery lurk around every corner.” Bunyi tersebut membuat kita terbayang vibe ala-ala game pertempuran FromSoftware yang sudah ada.
Kemungkinan besar game ini akan berada di platform PC, Xbox One dan PlayStation 4 mengikutkan sumber leak tersebut.
Lebih informasi akan berada di persidangan di E3 nanti.


CD Projek Red, Netflix Ingatkan Tentang Acara Khas WitcherCon Melalui Trailer Baharu

Kira-kira dua minggu lalu, CD Projekt Red dan Netflix telah mengumumkan satu kerjasama untuk membawakan satu acara istimewa untuk peminat setia dunia The Withcer, digelar WitcherCon.
Terkini, kira-kira dua minggu sebelum acara tersebut, mereka mengingatkan sekali lagi tentang acara itu melalui satu trailer pendek yang menggabungkan paparan dari game The Withcer, siri televisyen The Witcher serta beberapa kejutan yang akan diumumkan semasa acara itu kelak.

The first ever #WitcherCon begins July 9th! 🚪 Get ready to step through the portal and join us and @WitcherNetflix for exciting news, reveals… and a few surprises!🔥 https://t.co/yUydv0YMY0 🔥 pic.twitter.com/qiCmBd5ESt— The Witcher (@witchergame) June 25, 2021

Bringing the magic of our world to yours ⚔ Join us in partnership with @CDPROJEKTRED & @witchergame on July 9 for the first ever #WitcherCon! We'll have news, exclusive reveals, and a few surprises, naturally.Details at https://t.co/zQ2dBGS0k4 ✨ pic.twitter.com/YwtS5hmU2q— The Witcher (@witchernetflix) June 25, 2021

Antara kandungan yang bakal disajikan adalah perkongsian pembikinan game, siri televisyen, filem anime, dan merchandise The Witcher serta rakaman eksklusif di balik tabir. Selain itu, terdapat juga panel-panel interaktif yang menyoroti insan-insan yang menghidupkan The Witcher ke dalam game dan skrin, menampilkan berita terkini dari siri Netflix dan pendedahan yang tidak pernah diumumkan sebelum ini merentasi francais The Witcher.
Walau bagaimanapun, kenyataan itu dengan jelas menegaskan bahawa tiada sebarang game The Witcher baharu akan diumumkan semasa acara WitcherCon ini.
WitcherCon ini akan berlangsung dalam dua sesi — berikut adalah tarikh dan waktunya (waktu Malaysia):
Sesi pertama: 10 Julai 2021, 1 pagi.Sesi kedua: 10 Julai 2021, 9 pagi.
Di bawah pula adalah dua channel Youtube yang akan bersiaran langsung acara ini:
The Withcer (game)Netflix


10 Game Pelik Korang Tak Pernah Dengar


10 Video Games Yang Bakal Menggegar Februari 2017!

Jom tengok apa yang bakal disajikan untuk gamer-gamer dalam bulan Februari 2017!

Fire Emblem Heroes (Android & iOS) – 2 Februari

Dalam Fire Emblem Heroes, korang akan bermain sebagai Summoner dan memanggil Heroes dari keseluruhan siri Fire Emblem, kumpulkan bala tentera korang, level up Heroes tersebut dan berperang secara strategik dengan menggunakan kelebihan mukabumi bagi mencapai kejayaan! Nintendo telah melancarkan laman web di mana korang boleh mengundi kemasukan Heroes Fire Emblem kegemaran korang untuk in-game event. Undilah sekarang di sini.
Atelier Sophie: The Alchemist of the Mysterious Book (PC) – 7 Februari

Atelier Shallie: Alchemists of the Dusk Sea adalah penutup bagi trilogi Dusk dan merupakan keluaran yang ke-16 bagi siri ini. Dibangunkan oleh studio Gust, JRPG ini telah menerima review yang memuaskan daripada Famitsu dan telah berjaya terjual sebanyak 68,106 salinan pada minggu pertama di Jepun.
WWE 2K17 (PC) – 7 Februari
https://www.youtube.com/watch?v=7l_5GtKyGLo
WWE 2K17 kini di PC! WWE 2K17 bakal menampilkan keaslian yang lebih teliti dengan gerakan-gerakan dan animasi yang lebih variasi. Apa yang paling menarik pada kali ini adalah apabila anda pre-order, anda akan mendapat karakter bonus Goldberg!
Nioh (PlayStation 4) – 9 Februari

Nioh terus mendapat respon positif dalam komuniti gaming melalui sesi-sesi percubaan beta yang telah diterbitkan beberapa bulan lepas. Akhirnya penantian bagi Nioh akan berakhir apabila ianya akan berakhir pada 9 Februari ini!
For Honor (PC, PlayStation 4 & Xbox One) – 14 Februari

IP terbaru daripada Ubisoft, For Honor merupakan antara game yang bakal menjadi tarikan utama bulan Februari ini. Sebuah game yang bakal mengetengahkan pertempuran jarak dekat dengan 3 jenis pahlawan utama – Vikings, Samurai dan Knigts pasti membuat darah-darah pemain-pemain berderau! Ikuti laporan kami dalam beta tertutup bagi For Honor!
Sniper Elite 4 (PC, PlayStation 4 & Xbox One) – 14 Februari

Sniper Elite 4 adalah sekuel kepada Sniper Elite 3 yang mengisahkan seorang penembak tepat bernama Karl Fairburne. Dalam siri terbaru ini, beliau akan dihantar ke Italy untuk membantu menentang pengaruh Fasisme di sana.
Berserk and the Band of the Hawk (PC, PS4 & Xbox One) – 21 Februari

Berserk and the Band of the Hawk atau dikenali sebagai Berserk Musou adalah sebuah hasil kerjasama siri manga Berserk dengan siri Dynasty Warriors terbitan Koei Tecmo. Dibangunkan oleh Omega Force, game bercorak hack-and-slash ini akan mengikuti penceritaan dari manga Berserk bermula dari era Golden Arc hingga ke Hawk of the Millenium Empire.
Halo Wars 2 (PC & Xbox One) – 21 Februari

Bergenrekan real-time strategy(RTS), Halo Wars 2 dibangunkan oleh 343 Industries dan Creative Assembly. Dengan menggunakan tema siri Halo, pemain akan mengawal pasukan-pasukan dari UNSC menentang makhluk asing yang dikenali sebagau Banished.
Lego Worlds (PC, PlayStation 4 & Xbox One) – 24 Februari

Lego Worlds adalah sebuah video game yang akan memberi peluang kepada pemain untuk membina dunia Lego mereka sendiri! Pelbagai variasi item boleh diakses dan diguna oleh pemain dalam membangunkan dunia Lego mereka sendiri! Lego Worlds juga akan didatangkan dengan mode multiplayer serta world-sharing.
Horizon Zero Dawn (PlayStation 4) – 28 Februari
https://www.youtube.com/watch?v=RRQDqurZJNk
Horizon Zero Dawn umumnya berkisar mengenai seorang watak perempuan bernama Aloy, seorang pemburu/pemanah dalam dunia yang dikuasai oleh makhluk-makhluk robotik. Video game terbaru ciptaan Guerrilla Games ini mempunyai map yang luas dan unik, tersedia untuk diterokai oleh pemain-pemain. Beralih dari genre FPS yang sangat lazim bagi studio ini, Horizon Zero Dawn bercorak action-RPG dan menggunakan enjin grafik Decima yang turut digunakan oleh Kojima Productions untuk membangunkan Death Strandings.


Dapatkan DLC China Rising Di Battlefield 4 Secara Percuma Sekarang!

Satu-satunya DLC di Battlefield 4 yang masih belum ditawarkan dalam Road To Battlefield 1, kini sudah boleh di-download secara percuma!

Selepas memberikan Dragon’s Teeth, Final Stand, Second Assault dan Naval Strike, terkini DICE telah memberikan DLC China Rising secara percuma dalam masa terhad. Sebaik sahaja ia berada dalam akaun, ia akan menjadi milik anda buat selamanya.
Tawaran ini dibuka dari 2 Ogos hingga 9 Ogos 2016 untuk semua platform – PS3, PS4, Xbox 360, Xbox One dan PC.
China Rising merupakan DLC pertama dalam Battlefield 4 – menampilkan pelbagai weapon, vehicle dan gajet dari Negara Tembok Besar serta berperang di map hutan, padang pasir dan pergunungan sejuk di China. Game mode Air Superiority turut diselitkan dalam DLC ini, yang mana ia adalah game mode yang memfokuskan pertempuran udara menggunakan vehicle-vehicle udara – sama ada attack helicopter atau jet.

Kalau bersembang tentang jenaka dan troll yang mencuit hati di Battlefield 4, map Silk Road merupakan map popular para pemain untuk melakukan troll. Anda boleh layan video lucu ini dibawah.
Dirt bike + C4? Memang melucukan:

Road To Battlefield 1 merupakan kempen yang diperkenalkan DICE yang memberikan beberapa DLC percuma atau diskaun, yang mana semuanya berkaitan dengan siri Battlefield. Sebelum ini mereka telah memberikan DLC Dragon’s Teeth, Second Assault, Final Stand, Naval Strike, Getaway (Battlefield Hardline) secara percuma, dan memberikan diskaun Battlefield 4 dan Hardline dengan hanya RM20.

Battlefield 1 akan dilancarkan di PS4, Xbox One dan PC pada 21 Oktober 2016.
JomBaca: Trailer Battlefield 1 Baru Akan Dikeluarkan Di Gamescom, Servis “Premium” Dikhabarkan Akan Kembali


Acara Call of Duty XP Akan Perkenal Infinite Warfare Multiplayer & Pengalaman VR

Nampaknya hasrat kita untuk melihat gameplay Multiplayer untuk Call of Duty: Infinite Warfare masih jauh lagi.

Sebuah acara dari Activision yang mengfokuskan khas untuk peminat setia Call of Duty akan kembali ke Los Angeles pada 2 hingga 4 September ini. Antara tarikan utama dalam acara yang digelar Call of Duty XP ini adalah pandang pertama komponen Multiplayer untuk Call of Duty: Infinite Warfare dan Call of Duty: Modern Warfare Remastered serta pengalaman virtual-reality (VR) dalam dunia Call of Duty untuk PlayStation VR.
Tidak dilupakan, acara tersebut juga bakal memperkenalkan DLC terbaru untuk Call of Duty: Black Ops 3.
Call of Duty XP bakal membawakan Call of Duty World League Championship, di mana pemain-pemain terbaik siri ini dari seluruh dunia akan bertarung untuk mendapatkan wang tunai sebanyak USD2 juta. Di samping itu, acara ini juga bakal menampilkan acara paintball di map Nuketown dalam dunia sebenar dan permainan zombies laser tag.
Mereka juga mengatakan terdapat kejutan jemputan ahli muzik, pengumuman dan pendedahan kejutan serta banyak lagi.
Anda boleh saksikan trailer untuk acara Call of Duty XP di bawah:

JomBaca: Multiplayer Call of Duty: Infinite Warfare Akan Menyerupai Call of Duty: Black Ops III


Uncharted: The Lost Legacy Akan Menyajikan 10 Jam Gameplay, Kata Naughty Dog

Naughty Dog sebelum ini telah mengesahkan bahawa Uncharted: The Lost Legacy akan membawakan satu level yang paling luas pernah mereka bangunkan dalam mana-mana siri Uncharted. Dan ia hanyalah salah satu daripada banyak persekitaran yang pemain boleh mengembara dalam DLC ini kelak.

Persoalan yang paling mustahak timbul, terutama bagi sebuah standalone DLC – berapa luas dan panjangkah gameplay yang akan disajikan Naughty Dog dalam Uncharted: The Lost Legacy nanti?
Pengarah komunikasi Naughty Dog, Arne Mayer dalam temuramahnya bersama IBtimes, menyatakan bahawa Uncharted: The Lost Legacy akan menyajikan 10 jam gameplay.
“Bertahun lalu, apabila kami pernah ditanya sama ada kami akan mengeluarkan expansion untuk Uncharted, kami selalu katakan, ‘nampaknya, kita tiada disiplin diri untuk lakukannya’. Jika kami cuba melakukannya, kami akan bangunkan game penuh,” kata Mayer.
“Tidak mungkin kami boleh menyukarkan dan menghalang diri kami, dan itulah apa yang berlaku di sini. Apabila kami menulis jalan cerita, kami akan bawakan game yang akan mengambil masa 10 jam dan jadi kami tiba-tiba sedar apa yang kami katakan selama ini adalah benar dan kami tidak boleh memendekkannya.”
Sebagai perbandingan, DLC standalone yang pernah dikeluarkan oleh Naughty Dog dalam The Last of Us, iaitu Left Behind hanya menampilkan kira-kira 3 jam gameplay sahaja.

The Lost Legacy dikatakan berlaku kira-kira 12 bulan selepas Uncharted 4, dan ia berlatarbelakangkan di selatan India. Ia akan berkisar tentang pencarian Chloe dan Nadine untuk menemukan artifak Tusk of Ganesh. Bagaimana kedua-dua mereka ini berjumpa tidak didedahkan, namun pencarian ini akan dimulakan oleh Chloe.
Chloe adalah watak kegemaran ramai yang pernah ditampilkan dalam Uncharted 2, manakala Nadine pula adalah watak yang pertama kali muncul dalam Uncharted 4.
Uncharted: The Lost Legacy adalah DLC standalone yang pertama kali diumumkan semasa PlayStation Experience 2016 lalu. Anda boleh saksikan 8 minit aksi gameplay Chloe dan Nadine di sini.

Uncharted: The Lost Legacy akan dilancarkan eksklusif untuk PlayStation 4 pada suatu tarikh yang belum diumumkan pada tahun ini.


Marvel Spider-Man: Gameplay Pertama Ditunjukkan – Memang Cukup Memukau Dengan Aksi-Aksi Lincah Spidey!

Di sidang media E3 2017 Sony yang baru sahaja berakhir sebentar tadi, kita telah disajikan dengan sebuah gameplay trailer Marvel Spider-Man berdurasi 8 minit yang cukup memukau!

Setelah hanya mengeluarkan cinematic trailernya pada E3 tahun lalu, sebentar tadi kita telah diperlihatkan dengan gameplay pertama untuk game yang sedang dibangunkan oleh Insomniac Games ini. Ia memaparkan aksi-aksi Spidey yang cukup lincah, bertarung dengan musuhnya di bandar New York.
Belum ada tarikh tepat bilakah game ini akan dilancarkan, namun ia telah didedahkan bahawa game ini akan dilancarkan pada tahun 2018, eksklusif untuk PS4.
Tak perlu cerita panjang lebar, korang memang kena tengok gameplay ini!


Death Stranding: Mads Mikkelsen Pula Diumumkan Bekerjasama Dengan Hideo Kojima!

Pelakon Denmark yang terkenal menerusi filem Valhalla Rising, The Hunt dan siri filem Hannibal, Mads Mikkelsen sertai Hideo Kojima dalam pembikinan Death Stranding!

Nampaknya Hideo Kojima berjaya menarik seorang lagi bakat besar menyertai pembikinan game misteri beliau – Death Stranding! Dalam tweet beliau, Hideo Kojima telah mengambil gambar berikut:

Adjusting. pic.twitter.com/tC8zdjrh9o
— HIDEO_KOJIMA (@HIDEO_KOJIMA_EN) August 21, 2016
Tidak cukup dengan itu, jmerskine1 seorang peminat Mads Mikkelsen telah mengambil gambar beliau bersama pelakon terkenal tersebut lalu di-upload ke Instagram – Mikkelsen memakai hoodie yang sama seperti lelaki di dalam gambar Hideo Kojima!
https://www.instagram.com/p/BJYV9e0A8LQ/
Kebetulan? jmerskine1 kemudiannya bercerita tentang pertemuan beliau bersama Mikkelsen. Kata beliau, Mikkelsen sedang “berlakon di dalam sebuah video game” dan ianya “game dari Jepun”!
Lebih mengukuhkan lagi kisah ini adalah kenyataan daripada Hideo Kojima sendiri di dalam temuramah beliau di Nordic Game Conference bahawa beliau menggemari pelakon Mads Mikkelsen! Bukan itu sahaja, beliau turut tweet tentang Mikkelsen

My favorite actor Mads Mikkelsen's interview is in "Cut" this month. No many actors who is so cool and sexy in blood.pic.twitter.com/TYTTrnmTRB
— HIDEO_KOJIMA (@HIDEO_KOJIMA_EN) January 20, 2015


Aksi Bertenaga Pengembaraan Chloe Dan Nadine Diperlihatkan Dalam Trailer Terbaru Uncharted: The Lost Legacy

Sidang media E3 2017 Sony sebentar tadi telah dibuka dengan alunan muzik tradisional dari India, seterusnya membawakan kepada kita trailer terbaru Uncharted: The Lost Legacy, yang bakal mengembara ke negara itu.

Trailer ini telah memaparkan beberapa babak dalam DLC standalone itu, menampilkan Chloe dan Nadine beraksi penuh bertenaga dan babak mereka ingin mencari harta karun Ganesh Tusk. Korang boleh tonton trailer ini di bawah:

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: Uncharted: The Lost Legacy Akan Mempunyai Koleksi Trophy Sendiri, Termasuklah Platinum Trophy, Juga Ada Sokongan PS4 Pro


Sony Lantik Hasnul Hadi Sebagai Ketua SIE Worldwide Studios Malaysia

Pada November 2019, Sony telah mengumumkan penubuhan studio globalnya yang pertama di Asia Tenggara, iaitu di Malaysia.
Studio yang akan dinamakan Sony Interactive Entertainment Worldwide Studios Malaysia Sdn. Bhd. (SIE WWS Malaysia) itu akan menyediakan khidmat seni dan animasi serta membangunkan game-game eksklusif global bagi platform PlayStation.
Terkini, kita telah mengetahui siapakah yang bakal mengetuai studio tersebut iaitu Hasnul Hadi Samsudin. Beliau sendiri telah menukar biografinya di Twitter dan Facebook sebagai “Head of PlayStation WWS Malaysia Studio”. Malah, semalam beliau turut mengeluarkan satu tweet berbunyi “1st Day” — menandakan hari pertama beliau memikul tugas baharu itu.

1st day! 💙— HasnulHadi🇲🇾 (@mistahasnul) October 5, 2020

Hasnul sebelum ini merupakan Naib Presiden Bahagian Kandungan Kreatif Digital untuk MDEC (Malaysia Digital Economy Corporation).
Kami di JomGaming mengucapkan tahniah kepada beliau atas lantikan ini dan teruja untuk mendengar sendiri kenyataan rasmi dan perancangannya dalam jawatan baharu ini.


Street Fighter 5: Siri Character Intro: Ryu, Pahlawan Dengan Kuasa Kegelapan!

Aihh, penulis begitu khusyuk bermain Street Fighter 5, sampai terlupa nak introduce character lain! Jom kita tengok video introduction untuk Ryu dari Capcom ini!

Kita berjumpa dengan the face of Street Fighter – Ryu! Dalam SFV, Ryu masih cuba mengawal kuasa kegelapan Satsui No Hado yang cuba bangkit mengawal dirinya! Adakah kita akan melihat kemunculan Evil Ryu di dalam DLC akan datang? Sama-sama kita nantikan!
Walaupun Ryu ini mempunyai moves yang simple dan basic, di tangan fighter yang berpengalaman dan berkemahiran – ianya merupakan character yang balanced dan competitive! Disertakan lagi dengan V-Skill parry, korang boleh menepis setiap gerakan yang diberi pihak lawan dan sambungkan dengan serangan Assasin’s Fist Ryu!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Tarikan sebuah game RPG adalah terdiri daripada penceritaan yang menarik, dunia yang luas dan cantik, karakter yang tidak dapat dilupakan, sistem combat yang mengasyikkan dan runut bunyi yang gempak.
Meskipun sudah bermain Edge of Eternity selama 35 jam, perjalanan saya masih lagi panjang tetapi saya ingin beri sepatah dua kata dalam review ini.
Jadi, mampukah Edge of Eternity setanding dengan barisan siri game RPG lain seperti Final Fantasy, Dragon Quest, dan Xenoblade Chronicles? Jom baca Edge of Eternity: Boleh Beli or Boleh Blah!?
Edge of Eternity ini pasal apa?

Edge of Eternity merupakan sebuah game indie RPG yang dibangunkan oleh studio kecil berasal dari Perancis, Midgar Studio. Ya, anda baca dengan betul. Nama studio ini sama dengan nama bandar terkenal Midgar dalam Final Fantasy 7.
Studio ini mendapat sambutan meriah dalam kalangan peminat melalui kempen Kickstarter sejak 2016. Menerusi pendanaan awam (crowdfunding) yang berjaya, game ini selamat dibangunkan atas jasa lebih daripada 4,000 penyokong.
Edge of Eternity berlatarbelakangkan dunia Heryon di mana magik dan teknologi bertemu. Heryon berdepan dengan pencerobohan misteri oleh anasir luar dikenali sebagai Archelites.
Setelah peperangan bertahun lamanya, Archelites mengubah aliran perang dengan melancarkan senjata biologi yang dipanggil Corrosion yang menjangkiti mangsa, menjadikan mereka gila, dan bertukar menjadi raksasa.
Kisah Edge of Eternity ini fokus kepada dua adik beradik, Daryon dan Selene dalam misi untuk mencari penyembuh kepada penyakit Corrosion yang semakin menular dalam Heryon, tak kira bangsa dan umur.
Apa yang syok tentang Edge of Eternity?
Tanpa disangkal lagi, Edge of Eternity mengambil inspirasi game JRPG zaman 90-an dan awal 00-an. Berikut ialah formula yang digunapakai dalam game ini.
Cerita penuh rencah-rencah kehidupan tipikal watak game JRPG
Protagonis utama, Daryon.
Seperti biasa, plot cerita ini pun mengambil formula game JRPG dan menyediakan teks banyak untuk dibaca oleh pemain. Anda akan bermain sebagai Daryon, seorang protagonis yang dikerahkan sebagai askar sejak zaman remaja dan terperangkap dalam kancah peperangan. Dia seorang yang pendiam (tipikal untuk protagonis RPG), asyik fikir tentang diri sendiri dan adiknya sahaja, Selene, dan sering diminta tolong oleh orang ramai walaupun tak rela.
Anda juga mengenali adiknya, Selene, seorang ahli sihir berbakat dilatih sejak dari kecil lagi yang ringan tulang dan sering bergurau senda dengan abangnya yang bermasam muka sepanjang masa.
Selain Daryon dan Selene, anda akan berjumpa dengan pelbagai karakter yang mempunyai personaliti dan kebolehan tersendiri yang menyertai parti anda. Mereka bakal membentuk perjalanan panjang mereka dan membantu (atau mungkin, lawan! *jeng jeng*) misi mereka berdua di dunia Heryon.
Nekaroo sumpah comel!
Anda juga berpeluang untuk membela dan bermanja seekor kucing besar yang comel bernama Nekaroo. Nekaroo bukan sahaja boleh ditunggang, malah kucing besar ini boleh mengesan pelbagai jenis barangan membantu seperti posyen, baju perisai, senjata dan kristal.
Penggunaan combat turn-based strategy yang menyeronokkan
Masa untuk berlawan!
Sebagai penggemar combat turn-based strategy, ini adalah tarikan utama saya terhadap game ini!
Dari permulaan Edge of Eternity, game ini menyajikan tutorial lengkap untuk memahami lebih mendalam tentang kaedah combat turn-based strategy iaitu kaedah yang mungkin jarang dilihat dalam game moden JRPG.
Setiap kali anda jumpa musuh, pemain akan melihat papan berbentuk heksagon di atas lantai karakter yang berperanan untuk mengerakkan posisi karakter dan mengambil kira jarak antara musuh dan karakter.
Berkotak-kotak.
Sebagai contoh, jika karakter anda menyerang musuh dari jarak dekat, ia lebih bagus meletakkan karakter ini di depan musuh untuk melindungi karakter yang berkebolehan magik. Karakter menggunakan pedang boleh juga menyelinap masuk ke belakang musuh untuk serang.
Karakter yang ada kuasa magik lebih bagus diletakkan di belakang garisan musuh kerana jampi mereka memerlukan masa sebelum dilepaskan ke atas musuh.
Tambahan pula, pemain akan bermain dengan penggunaan kristal yang membantu menaikkan sifat (attribute) Daryon dan Selene serta mempunyai jampi tersendiri mengikut warna. Contohnya, kristal berwarna merah ada jampi api dan tanah, kristal berwarna biru terang ada jampi ais, krisital berwarna ungu ada jampi melambatkan masa dan banyak lagi.
Lakonan suara mantap dan runut bunyi epik
Penyampaian dialog memang A+!
Secara jujurnya, saya memang kagum dengan runut bunyi dan rekaan bunyi yang pemain dengar semasa dalam combat, semasa bereksplorasi dunia Heryon dan juga semasa cutscenes.
Sambutan menggalakkan kempen Kickstarter untuk Edge of Eternity ini membolehkan mereka bekerjasama dengan komposer terkenal, Yasunori Mitsuda yang pernah menggubah untuk game legenda JRPG seperti Chrono Trigger dan Xenoblade Chronicles.
Lebih-lebih lagi, lakonan suara Daryon dan Selene (dan karakter-karakter lain dalam parti) sangat hebat dan sesuai dengan personaliti karakter mereka. Anda boleh rasa pelakon-pelakon suara ini benar-benar menghayati watak mereka.
Meskipun studio yang menghasilkan game ini berasal dari Perancis, game ini beri dua pilihan suara iaitu bahasa Inggeris dan bahasa Jepun untuk beri ‘feel’ game JRPG.
Apa yang tak syok tentang Edge of Eternity?
Untuk membangunkan game RPG sebesar skala open-world oleh sekumpulan pembangun indie, Edge of Eternity adalah satu pencapaian yang menakjubkan. Namun, ada kalanya saya rasa pembangun Edge of Eternity mungkin terlalu bercita-cita besar.
Sistem kraf leceh dan mengelirukan
Menu Edge of Eternity.
Game RPG tidak sah tanpa sistem kraf. Namun, sayang sekali salah satu sistem kraf dalam game ini mengelirukan bagi saya.
Sistem kraf ini merangkumi lima aspek – kraf perisai, kraf senjata, kraf kristal, kraf bahan-bahan unik dan kraf posyen. Setiap aspek ini memerlukan bahan-bahan mentah yang anda boleh dapatkan melalui musuh, petik herba-herba di sekeliling dunia Heryon, hadiah quest ataupun pemberian Nekaroo.
Secara semula jadi, pemain akan mengumpul banyak kristal sehingga terbentuknya koleksi kristal milik anda. Tetapi, game ini tidak menjelaskan cara gabungan kraf kristal akan memberikan hasil kristal apa – adakah ia membantu meningkatkan sifat pemain atau pemain mendapat jampi baru daripada kristal itu? Saya pun tak pasti. Ia seperti game ini mahu anda gunakan kaedah trial and error untuk kraf kristal.
Cutscenes game kembali ke grafik zaman 2010
Betul lah tu. “Don’t get your hopes too high” untuk game ini.
Walaupun game ini menyajikan penceritaan menarik, combat menyeronokkan dan lakonan suara gempak, babak cutscenes yang tidak seberapa ini sedikit sebanyak mencemarkan prestasi game ini.
Bayangkanlah, anda sedang melihat babak cerita yang tegang tetapi raut karakter tampak keras tak menunjukkan apa-apa reaksi, serupa seperti manusia tidak bernyawa.
Grafik seluruh dunia Heryon secara zahirnya tampak cantik dan luas tetapi masih lagi banyak isu yang perlu dibaiki seperti garisan bergerigi di setiap elemen di rumput, musuh, manusia, permukaan batu, dan macam-macam lagi.
Nama Edge of Eternity patut ditukar jadi Eternity of Crash
Sudahlah anda melihat grafik yang menghampakan, anda juga disajikan dengan laporan crash yang banyak walaupun saya bermain di PS4.
Game ini boleh jadi sangat lagging apabila anda menghampiri bandar-bandar besar dan kawasan penuh dengan bermacam-macam raksasa berlatarbelakangkan persekitaran hutan belukar atau laut.
Kalau anda bermain dalam tempoh sejam, siap sedialah untuk berdepan dengan crash. Nasib baik game ini meletakkan tempat save di bahagian-bahagian strategik sepanjang perjalanan anda di Heryon. Namun, pastikan anda ingat untuk aktifkan sistem autosave ini di bahagian tetapan (settings)!
Keputusan – BOLEH BELI or BOLEH BLAH!?
Bandar Herelsor.
Edge of Eternity adalah sebuah game RPG yang menggamit kenangan bermain siri game JRPG terkenal dan menyampaikan penceritaan epik fantasi bersama dengan lakonan suara dan runut bunyi mantap serta sistem combat menyeronokkan.
Namun, game ini dihampakan dengan grafik yang sederhana, raut wajah watak-watak seperti tidak ‘bernyawa’ dan sistem kraf yang tidak diperjelaskan sepenuhnya.
Secara kesimpulan, Edge of Eternity mempunyai potensi untuk menjadi game yang berkualiti tinggi sebaris siri Final Fantasy tetapi tak dapat memenuhi jangkaan tinggi yang dicita-cita oleh pembangun dan juga pemain.
BOLEH BELI  – Game ini sesuai untuk peminat JRPG/RPG tegar atau pemain yang rindu akan combat turn-based strategy. Malah, kalau anda suka hasil seni (artwork) anime dan suka akan runut bunyi epik, maka sila cuba main game ini.
BOLEH BLAH  – Game ini tidak sesuai bagi yang malas nak layan cerita panjang dan jenuh nak memikirkan strategi permainan. Kalau anda malas layan bug dan crash, sila elakkan diri daripada bermain game ini.
+ Combat turn-based strategy mengasyikkan+ Runut bunyi gempak+ Penceritaan bermakna+ Gaya hasil seni anime cantik
– Grafik buruk seperti game MMORPG tahun 2010an– Sistem kraf mengelirukan– Ambil masa lama untuk menyesuaikan diri dengan combat– Terlalu banyak crash dan bug
Edge Of Eternity kini boleh dimainkan di PC, PS4, PS5, Xbox One, Xbox Series, dan Switch. Walau bagaimanapun, untuk pemain PlayStation di Asia, ia baru sahaja dilancarkan pada hari ini.
Penantian itu telah berakhir kerana Midgar Studio dan Dear Villagers telah bekerjasama dengan penerbit SCRYsoft untuk melancarkan Edge Of Eternity pada 5 April 2022 secara digital di PlayStation Store.
Untuk penggemar disk fizikal pula, mereka akan melancarkannya dalam versi fizikal sekitar suku ketiga 2022.
Terima kasih kepada ScrySoft kerana memberi kod game di PS4 untuk review ini!


Laporan Baru: 2 Game Battlefield Sedang Dibangunkan Oleh DICE – Bad Company 3 Dan Perang Dunia Kedua!

Dua game Battlefield sudah dalam perancangan – korang teruja tak?

Kalau korang mengikuti perkembangan game Battlefield akan datang, pastinya korang mengetahui tentang satu laporan pada minggu lalu. Youtuber AlmightyDaq pada mulanya telah menyatakan bahawa DICE sedang membangunkan Battlefield: Bad Company 3 yang mana ia akan menggunakan latar belakang semasa dan selepas Perang Vietnam, hinggalah kepada berakhirnya era Perang Dingin.
Bagi korang yang tidak mengenali Youtuber ini, beliaulah individu yang meniriskan info lengkap tentang Battlefield 1, beberapa bulan sebelum Battlefield 1 didedahkan secara rasmi oleh DICE.
Walau bagaimanapun, AlmightyDaq telah memuatnaik sebuah lagi video baru, yang mana kali ini ia memberikan info tambahan yang sedikit bercanggah dengan laporan awal beliau sebelum ini.
Beliau menyatakan bahawa DICE LA (dikenali sebagai Danger Close sebelum ini yang membangunkan Medal of Honor 2010 dan Warfighter) sedang membangunkan sebuah game Battlefield dan ianya adalah Bad Company 3. Manakala, DICE Sweden, iaitu studio “utama” DICE, pula sedang membangunkan game Battlefield yang bakal dikeluarkan pada tahun 2018.
Dalam erti kata lain, Bad Company 3 adalah game yang bukan dalam perancangan tahun 2018, kerana pada tahun itu, game yang lebih “besar” bakal dikeluarkan. Beliau berkata lagi yang Battlefield 2018 adalah bertemakan Perang Dunia Kedua (WW2).
Antara info yang telah dilaporkan AlmightyDaq tentang Battlefield 2018 adalah ia akan menyambung “kehebatan” yang telah dibawakan oleh Battlefield 1 – dan masukkannya pula ke dalam “atmosfera” WW2. Beliau menambah yang Battlefield 2018 akan menampilkan grafik yang mengagumkan, tetapi kekurangan “feel” dalam “permainan senjata”.

Seperti biasa, DICE akan membawakan Battlefield 2018 dengan map-map yang besar, dan ia akan menambahbaik destructions jika dibandingkan dengan BF1. Berkata tentang microtransactions pula, ia akan membawakan fungsi yang hanya berlegar dengan kosmetik, dan tidak mempengaruhi gameplay. Salah satu sebab daripada keputusan ini pastinya adalah pelajaran yang telah diambil dari Star Wars Battlefront II.
Akhir sekali, AlmightyDaq menyebutkan yang Battlefield 2018 masih lagi belum mempunyai judul yang kukuh. Korang boleh dengarkan laporan beliau ini dengan menonton video di bawah:

Apa pandangan korang tentang perkembangan francais Battlefield ini? Bad Company 3 atau latar belakang WW2 – mana satu yang korang mahukan terlebih dulu? Kongsikannya di ruangan komen.
JomBaca: EA Bawakan Kandungan Dari Star Wars Battlefront II Ke Dalam FIFA 18 Dan Battlefield 1


EA Sports Muat-Naik Gambar Ronaldo Memakai Jersi Juventus – Pertukaran Muka Hadapan FIFA 19 Yang Baru?

Tukar atau kekal?

Satu dunia sudah mengetahui yang Cristiano Ronaldo baru sahaja melengkapkan perpindahannya dari Real Madrid ke Juventus. Perpindahan ini secara langsung telah memberi tamparan yang agak hebat kepada video game FIFA 19 yang akan dilancarkan pada akhir September ini nanti.
Seperti yang telah kami laporkan sebelum ini, EA Sports telah memulakan promosi serta mengumumkan yang Ronaldo akan menghiasi muka hadapan FIFA 19, dan gambar yang digunakan ialah Ronaldo yang memakai jersi Real Madrid. Kini, EA Sports pastinya dalam dilema apabila kapten pasukan kebangsaan Portugal itu telah berpindah ke kelab juara Itali itu.
JomBaca: Cristiano Ronaldo Berpindah Ke Juventus – Apa Bakal Terjadi Kepada Muka Hadapan FIFA 19?
Terbaru, bagi meraikan perpindahan Ronaldo itu, EA Sports telah memuat-naik gambar beliau bersama bakal rakan-rakan sepasukannya di Juventus yang diambil daripada dalam game FIFA 19, yang semestinya memakai jersi keramat hitam putih kelab itu.
https://twitter.com/EASPORTSFIFA/status/1019246598184824832
Pemain-pemain yang menemani Ronaldo dalam gambar ini adalah tonggak-tonggak utama pemain Juventus. Ada Giorgio Chiellini, Douglas Costa, Paulo Dybala, dan juga tidak ketinggalan, pemain yang baru sahaja ditandatangi dari Liverpool, Emre Can.
https://twitter.com/EASPORTSFIFA/status/1018903194838040577
Maka, timbullah persoalan baru, adakah EA Sports akan mengubah terus Ronaldo yang memakai jersi Real Madrid ke jersi Juventus di muka hadapan FIFA 19? Atau gambar terbaru ini hanyalah one-off sahaja untuk mengucapkan selamat datang kepada Ronaldo dan tidak mengubah apa-apa terhadap muka hadapan FIFA 19?

Sama-samalah kita nantikan pengumuman seterusnya daripada EA Sports.
FIFA 19 akan dilancarkan pada 28 September ini untuk PC, PS4 dan Xbox One.
JomBaca: Segalanya Yang Korang Perlu Tahu Tentang Versi Demo FIFA 19 – Tarikh Keluar, Senarai Pasukan, Game Mode!


Mythic Quest Adalah Siri Komedi Baru Kegemaran Aku, Dan Setiap Gamer Harus Menontonnya

Mythic Quest merupakan sebuah siri komedi yang aku sifatkan sebagai permata yang tersembunyi selepas aku baru sahaja habiskan kedua-dua musimnya.
Ianya satu permata kerana satu siri komedi yang amat menghiburkan, bukan sahaja dari aspek komedinya, malah dari nilai-nilai pengajaran dalam kehidupan yang disampaikan.
Ianya tersembunyi kerana tidak sepopular siri-siri lain disebabkan ia diterbitkan di Apple TV+, satu platform streaming yang masih tidak mempunyai pelanggan yang ramai, terutamanya di Malaysia.
Mythic Quest mengisahkan kehidupan sepasukan studio pembangunan game, memaparkan aktiviti harian mereka dalam menyokong kelangsungan, memperbaiki bug dan glitch, serta menambah kandungan baharu untuk game yang dibangunkan mereka — berjudul Mythic Quest.

Mythic Quest (game rekaan saja dalam siri ini) merupakan game yang dicanang sebagai massive-multiplayer-online-role-playing-game, atau yang biasa kita paling MMORPG, paling popular di dunia ketika itu.
Mengapa aku merekomenkan Mythic Quest kepada setiap gamer? Pertama sekali dan tentunya kerana ia menggambarkan apakah yang perlu dilalui oleh para pembangun game di studio pada setiap hari — dan dicorakkan dengan elemen-elemen komedi.
Keduanya, ia merupakan satu siri yang ditulis dengan baik. Iyalah, kalaupun ia menceritakan tentang kehidupan para pembangun game, tetapi sekiranya membosankan dan merepek, takkanlah aku nak rekomen.
Mythic Quest tidaklah menyajikan satu pengalaman tontonan yang teramat wow. Ia sebenarnya menggunakan formula dan rencah yang mirip dengan siri-siri genre ‘tempat kerja’ yang pernah diterbitkan sebelum ini, misalnya The Office dan Brooklyn Nine-Nine. Namun, ini mungkin kali pertama kita dapat melihat sebuah siri komedi genre ‘tempat kerja’ yang menggunakan persekitaran studio pembangunan game.

Lebih menarik, siri ini mengajar kita apakah tugasan untuk setiap jawatan penting dalam industri gaming. Watak-watak utama menampilkan jawatan-jawatan yang selalu kita dengar, tetapi mungkin kita jarang ambil tahu apakah sebenarnya sumbangan mereka dalam membikin sesebuah game.
Antara watak/jawatan utama yang dipaparkan dalam Mythic Quest ialah penerbit eksekutif, pengarah kreatif, ketua jurutera, ketua perniagaan, penulis, penguji, pengurus komuniti serta lain-lain jawatan umum seperti pengurus sumber manusia dan setiausaha.
Dari semasa ke semasa, banyak juga diselitkan kritikan kepada budaya toksik yang bergelumang dalam industri gaming, juga dalam nada komedi.
Malah tahukah korang, salah seorang watak penguji yang ada dalam siri ini dilakonkan oleh Ashly Burch, iaitu individu yang cukup banyak melakonkan suara dalam video game, antaranya Horizon Zero Dawn (Aloy), Borderlands 3 (Tina), Life Is Strange: Before the Storm (Chloe Price) dan banyak lagi.

Justeru, dalam kebanyakan episod, kita akan diperlihatkan bagaimana setiap individu penting dalam studio ini membuat keputusan-keputusan mustahak yang bakal memberi impak kepada game Mythic Quest. Kita akan dapat saksikan bagaimana mereka melontarkan idea, berbeza pendapat dan (selalunya) bertekak untuk mendapatkan hasil terbaik.
Seperti kebanyakan siri komedi yang bagus di luar sana, setiap watak itu memiliki perwatakan yang melucukan, mengarut (dalam gaya mencuit hati) dan sikap yang tidak sempurna membuatkan masing-masing unik serta mempunyai peminatnya (penonton) yang tersendiri.
Aku amat rekomenkan Mythic Quest kepada gamer sekalian kerana korang akan menghargai semua plot dan dialog-dialog yang dilontarkan dalam siri ini. Ia penuh dengan rujukan-rujukan yang berkaitan gaming dan budaya pop. Malah, disebabkan Ubisoft Film & Television juga terlibat dalam produksi siri ini, ia banyak menggunakan rakaman video dari For Honor dan Assassin’s Creed Valhalla.
Kepada yang skeptikal dengan apa sahaja produk yang diterbitkan Ubisoft, jangan bimbang, aku boleh jamin Mythic Quest merupakan satu siri yang berkualiti. Bahkan, kita hanya nampak “Ubisoft” dari video-video beberapa saat sebagai transisi dari satu babak ke babak yang lain sahaja. Segala plot memang tidak menampakkan sebarang “Ubisoft”.

Satu elemen yang aku jumpa dalam siri ini, yang mungkin tidak dibikin dengan begitu baik dalam siri-siri lain — Mythic Quest mempunyai satu episod istimewa dalam setiap musim di mana ia merupakan satu spin-off dan standalone.
Maksudnya, episod ini akan lari daripada dunia studio pembangunan Mythic Quest, yang mana episod ini boleh dinikmati secara berasingan tanpa perlu menonton episod-episod sebelumnya, namun masih lagi sebenarnya mempunyai kaitan yang lebih mendalam kepada siri ini.
Setakat ini, daripada dua musim yang telah ditayangkan, terdapat tiga episod (satu dalam musim pertama, dua lagi bersambung dalam musim kedua) yang membawakan elemen spin-off-standalone ini. Dan kesemunya telah memberikan satu pengalaman yang cukup berbeza, dan amat berkesan kepada aku.

Aku mula menonton Mythic Quest dengan tidak meletakkan sebarang harapan yang tinggi kerana aku hanya menonton Apple TV+ disebabkan percubaan selama enam bulan yang ditawarkan kepada pemilik PS5. Selepas habis menonton beberapa siri dan filem lain dalam platform itu, antaranya Ted Lasso, The Morning Show, CODA dan Finch — aku fikir Mythic Quest bolehlah menjadi satu siri sampingan sementara masih ada baki langganan.
Ternyata, selepas tamat dua musim pertamanya, aku benar-benar kagum dengan Mythic Quest. Ia kini menjadi salah satu siri komedi kegemaran aku.
Aku juga percaya Apple TV+ mungkin telah menemui satu resipi khas dalam menerbitkan siri komedi seperti Ted Lasso dan Mythic Quest. Rencahnya mungkin: ia hendaklah kelakar, namun yang lebih penting adalah memberikan kau satu nilai kehidupan yang akan membuatkan kau terhenti sejenak dan tertanya, “Siri ini sepatunya kelakar, bukan? Mengapa aku menangis?”.

Dengan kedua-dua Ted Lasso dan Mythic Quest mempunyai beberapa musim lagi yang sedang dalam pembikinan, aku mungkin tidak teragak-agak untuk sambung melanggan Apple TV+, walau selepas tamat tempoh percubaan enam bulan ini.


Video Gameplay Rasmi Starfield – Akan Keluar 6 September 2023


Pertama Kali Dalam Francais, Unit Digital FIFA 21 Terjual Lebih Banyak Daripada Unit Fizikal

GamesIndustry.biz telah mengeluarkan beberapa statistik menarik untuk jualan francais game bola sepak terbesar dunia untuk tahun ini bagi pasaran United Kingdom (UK).
FIFA 21 telah menyaksikan penurunan mendadak terhadap jualan pelancaran unit fizikal di UK, namun unit digital telah meningkat dengan begitu baik.
Jualan pelancaran unit fizikal FIFA 21 di UK telah menurun lebih daripada 42 peratus berbanding FIFA 20. Bagi jualan pelancaran unit digital pula, ia telah meningkat sebanyak 31 peratus berbanding siri tahun lalu.
Lebih menarik, buat pertama kalinya dalam sejarah francais game bola sepak keluaran EA Sports itu, FIFA 21 mencatatkan muat-turun unit digital lebih banyak daripada jualan unit fizikal. Malah, muat-turun digital semasa pelancaran FIFA 21 di UK adalah yang paling tinggi dalam sejarah francais itu.
Walaupun ini hanyalah statistik jualan di UK, ia boleh juga dijadikan penanda aras serta turut mencerminkan apa yang sedang berlaku kepada jualan siri game ini secara keseluruhannya.
Penularan wabak COVID-19 di seluruh dunia mungkin menjadi salah satu faktor kepada statistik ini, di mana pemain kelihatan lebih selesa untuk muat-turun sahaja secara digital berbanding pergi ke kedai berdekatan untuk mendapatkan unit fizikal.

FIFA 21: Boleh Beli or Boleh Blah!?


KFC Umumkan Konsol Gaming – 4K, 240FPS Dan Ruang Pemanas Ayam (Betul-Betul, Bukan Cobaan)

Korang mungkin terpaksa membaca tajuk di atas sebanyak dua kali sambil menggosok mata. Tapi percayalah, ini betul-betul, bukan cobaan.
Dalam satu pengumuman yang cukup aneh, francais makanan segera, KFC telah mendedahkan konsol gaming mereka sendiri — digelar KFConsole.
Dibangunkan oleh Cooler Master, antara fungsi dan spesifikasi yang menjadi perhatian utama KFConsole ialah mampu menampilkan paparan resolusi 4K, 240FPS, tersedia untuk pengalaman VR serta menggunakan Intel NUC 9, GPU NVIDIA, dan 1TB Seagate Barracuda 1TB SSD.
Dan tentunya, apabila sebuah jenama ayam goreng mengeluarkan konsol gaming, mesin ini turut didatangkan bersama ruang khas untuk memanaskan ayam terbina agar ayam itu (yang sudah dimasak) sentiasa hangat untuk diratah pada-pada bila masa ketika gaming.
Selain butiran-butiran awal ini, tiada info lanjut tentang KFConsole ini seperti bilakah tarikh pelancaran, berapakah harga pasaran atau apakah sistem operasi yang digunakan.

See it for yourself. Find out more about the new #KFConsole @CoolerMaster: https://t.co/omZWuIhBG8 pic.twitter.com/6n5panSJIs— KFC Gaming (@kfcgaming) December 22, 2020

PS5 dan Xbox Series ada ruang pemanas ayam tak? Takda kan?


Jedi: Fallen Order Pecah Rekod Jualan Digital Game Star Wars Dalam Sejarah

Game Star Wars terbaru daripada Respawn Entertainment bukan sahaja menambat hati pengkritik dan peminat tegar Star Wars, malah kejayaannya turut dicerminkan ke dalam jualannya yang cukup memberangsangkan.
Star Wars Jedi: Fallen Order kini merupakan game digital Star Wars paling pantas terjual semasa pelancaran dalam masa dua minggu. Selain itu, game ini turut menjadi game Star Wars keluaran EA paling laris di PC dalam waktu pelancaran.
Data ini telah diumumkan oleh EA dalam satu kenyataan. Menurut GamesRadar, rekod ini telah membuat Jedi: Fallen Order mengetepikan Star Wars Battlefront 2 dan Star Wars: The Old Republic dalam perbandingan waktu yang sama.
Walaupun tidak mendedahkan statistiknya secara spesifik, rekod-rekod jualan ini pastinya telah dibantu dengan sangat signifikan daripada kembalinya EA untuk memasarkan game-game mereka ke platform Steam untuk PC (selain Origin).
Berita ini pastinya sesuatu yang menggembirakan kepada peminat setia Star Wars, terutamanya yang telah menghabiskan Jedi: Fallen Order. Dalam reviu JomGaming, penulis telah mengatakan “tidak pernah merasa terlalu teruja menantikan sekuelnya apabila sampai ke penamat (ending) dalam mana-mana game seperti mana ia disajikan dalam Jedi: Fallen Order.”
Ini juga merupakan satu mesej yang jelas kepada EA. Game single-player masih lagi mempunyai tempat yang istimewa dalam hati pemain. Dah boleh mula fikirkan untuk sekuel ya.
Star Wars Jedi: Fallen Order kini boleh dimainkan di PC, PS4 dan Xbox One.


E3 2016: Battlefield 1: Jom Tonton Livestream Gameplay 45 Minit, 64 Pemain!

Gabungan antara komuniti tegar Battlefield dan selebriti Hollywood mengumpulkan 64 pemain dalam satu livestream.

Awal pagi tadi, dalam acara EA Play telah berlangsungnya satu livestream khas yang memperlihatkan gameplay Battlefield 1 dengan 64 pemain buat pertama kalinya. Livestream tersebut telah dimeriahkan dengan individu-individu dari komuniti Battlefield serta ramai selebriti Hollywood seperti Snoop Dogg, Jamie Foxx, Zack Efron, Wiz Khalifa, Zedd dan banyak lagi!

Seperti yang telah kami laporkan sebelum ini, livestream ini dinamakan Battlefield Squads, di mana pertempuran ini dibahagi kepada dua pasukan yang diketuai oleh Neebs Gaming dan StoneMountain64. Tiga rounds telah dimainkan dan kemenangan mutlak 3-0 telah diperoleh pasukan StoneMountain64!

Dari livestream yang berlangsung selama kira-kira 45 minit ini, beberapa maklumat baru telah kita peroleh. Antaranya, buat pertama kali, kita dapat melihat tiga jenis kereta kebal dari era WW1 beraksi – Heavy, Medium dan Light Tank yang mana ia boleh dinaiki oleh enam, lima dan tiga orang dalam satu-satu masa.

Kita juga telah melihat spawn system yang baru di mana kali ini tiada lagi map 2D semasa kita memilih untuk respawn. Selain itu, seperti yang telah dijanjikan dalam gameplay trailer-nya, ia telah memperlihatkan destruction yang sangat baik dan pertukaran cuaca dinamik semasa in-game. Cuaca panas, malam dan hujan lebat semuanya boleh berlaku in-game secara rawak.

Pastinya, yang menjadi tarikan utama dalam livestream ini adalah zeppelin yang terdapat dalam game boleh dimusnahkan dan seterusnya ia boleh terhempas jatuh ke kawasan darat map. Lebih menarik, bergantung kepada di mana zeppelin itu berada semasa ia diletupkan, ia boleh terhempas di mana-mana bahagian map dan seterusnya menukar bentuk map itu dengan destruction yang berlainan.

Anda boleh layan livestream ini di bawah (video kredit kepada IGN):

Battlefield 1 akan dilancarkan untuk PlayStation 4, Xbox One dan PC pada 21 Oktober 2016.
JomBaca: Battlefield 1: Bersedia Untuk Lempar Grenade & Musnahkan Kereta Kebal!


Komik Dark Souls Laku Macam Pisang Goreng, Hasil Lukisan Anak Watan

Dalam masa sehari sahaja, komik yang pertama untuk Dark Souls habis di pasaran. Bagi mereka yang tidak tahu, komik ini dilukis oleh Alan Quah yang merupakan warga Malaysia.

Komik ini memberikan kisah yang lebih mendalam bagi mereka yang meminati siri Dark Souls. Penulis komik ini, George Mann menjanjikan kisah pengembaraan seorang pahlawan menghadapi cabaran dan rintangan dalam dunia Dark Souls yang tiada belas kasihan.
Bagi mereka yang terlepas peluang mendapatkan komik Dark Souls #1, nantikan cetakan yang kedua yang bakal keluar tidak lama lagi. Komik Dark Souls ini mungkin boleh didapati melalui kedai komik seperti The Comics Corner atau pun Comics Mart. Anda juga boleh mendapatkannya terus dari penjual luar negara seperti Amazon.
Alan Quah, mungkin agak asing kepada sesetengah pengumpul komik di Malaysia. Namun begitu, nama ini berada di pentas antarabangsa sudah agak lama. Beliau merupakan salah seorang pelukis untuk DC Comics dan juga telah membuka studionya sendiri yang bernama KomikakiStudio.


Epic Games Store Dilaporkan Akan Beri Game Percuma Setiap Hari Sepanjang Perayaan Krismas

Seperti sudah menjadi tradisi, Epic Games Store akan memberikan satu game percuma pada setiap hari sepanjang perayaan Hari Krismas berlangsung.
Pada 2019 platform itu telah memberikan 12 game, manakala tahun 2020 dan 2021 masing-masing telah memberikan 15 game percuma sepanjang perayaan tersebut.
Nampaknya tahun ini juga tidak ketinggalan, menurut billbil-kun yang sering meniriskan pelbagai info tentang Epic Games Store, PlayStation Plus dan Xbox Game Pass, lapor VGC.
Menurutnya, Epic Games Store dijangka akan memberikan tawaran ini sekitar 15 Disember 2022 hingga 10 Januari 2023.
Sama-sama kita nantikan sebarang pengumuman rasmi daripada Epic Games Store dan apakah game-game yang akan diberikan percuma itu.


Paladins: Battlegrounds Akan Boleh Didapati Sebelum Bulan Mac Tahun Ini Untuk Sesi Beta

Semalam, Paladins telah mendedahkan mode battle royale, dengan mudahnya digelar Battlegrounds. Walaupun tiada tarikh keluaran rasmi buat masa ini, tapi sesi beta dijadualkan akan keluar sebelum bulan Mac 2018.

CEO Hi-Rez, Erez Goren  memberitahu kepada DualShockers dalam sesi temu bual tentang bilakah pemain akan dapat bermain mode itu, “Kami mahu meletakkannya di tangan pemain dahulu pada penghujung suku tahun ini.”
Kemudian, COO Hi-Rez, Todd Harris menyambung, “Kami berharap, pada akhir bulan Februari (sebelum Mac menjelma), kami akan mempunyai orang yang ingin mencubanya. Saya tidak tahu sama ada ia akan dikeluarkan secara meluas pada masa itu.


Kumpulan Video Game Amerika Sahkan Trump Akan Berjumpa Untuk Bincang Tentang Keganasan

Video game dan keganasan – ada kaitan?

Presiden Amerika Syarikat, Donald Trump akan berjumpa dengan ahli-ahli dalam industri video game pada hari Khamis ini untuk untuk berbincang tentang keganasan senjata dan penembakan di sekolah, menurut jurucakap White House, Sarah Huckabee Sanders, dilaporkan Rolling Stone.
Entertainment Software Association (ESA), sebuah kumpulan video game di Amerika Syarikat, telah mengesahkan yang mereka telah menerima jemputan ke White House bagi membincangkan mengenai perkara ini. ESA mengatakan pertemuan ini akan memberikan “peluang untuk mengadakan perbualan berdasarkan fakta tentang rating video game, komitmen industri kami kepada ibu bapa, dan alat-alat yang kami sediakan untuk pilihan hiburan yang dimaklumkan.”
ESA sekali kali menegaskan yang tiada sebarang bukti tentang perkaitan antara video game dan keganasan.

“Video game dinikmati di seluruh dunia dan pelbagai pihak berkuasa dan kajian saintifik yang mempunyai reputasi telah menjumpai tiada sebarang perkaitan antara game dan keganasan di dunia sebenar,” dalam satu kenyataan yang dikeluarkan ESA. “Seperti semua rakyat Amerika, kami sangatlah risau tentang tahap keganasan senjata di Amerika Syarikat. Video game pastinya bukan isunya: hiburan diedarkan dan digunakan secara global, tetapi Amerika memiliki tahap keganasan senjata yang melebihi daripada mana-mana negara lain.”
“Pertemuan akan datang di White House, yang mana ESA bakal hadir, akan memberikan peluang untuk mengadakan perbualan berdasarkan fakta tentang rating video game, komitmen industri kami kepada ibu bapa, dan alat-alat yang kami sediakan untuk pemilihan hiburan yang dimaklumkan.”

Minggu lalu, Sanders telah menyatakan yang ahli-ahli daripada industri video game adalah pihak yang akan bertemu dengan Presiden Trump untuk membincangkan tentang keganasan senjata di negara itu. ESA pada minggu lalu pada mulanya menafikan sebarang jemputan daripada White House.


Baru 3 Minggu Dilancarkan, Dah Ada Beberapa Game Dibuang Dari PlayStation Plus Extra, Deluxe Tanpa Notis

Sebagai peminat tegar PlayStation, pelancaran PlayStation Plus serba baharu yang ingin bersaing dengan Xbox Game Pass sememangnya sesuatu yang amat mengujakan penulis.
Hari pertama pelancaran, apabila melihat senarai game yang begitu banyak ditawarkan dalam Game Catalog, penulis sudah mula merasa rencam. Penulis dah berkira-kira: hari ini nak download game ini, esok nak nak main game itu, lusa nak cuba game ini. Macam budak-budak yang disua gula-gula.
Antara game yang penulis rancang untuk cuba ialah francais Project Cars. Pada hari pertama pelancaran, Project Cars 2 dan Project Cars 3 tersenarai kemas dalam Game Catalog. Penulis pun berangan-angan, minggu-minggu hadapan nak cuba juga game ini.
Waktunya pun tiba untuk penulis download game ini pada hujung minggu lalu. Cari punya cari, kedua-dua game Project Cars 2 dan Project Cars 3 dah hilang daripada Game Catalog.
Awalnya penulis fikir ini mungkin hanyalah glitch yang hanya penulis alami seorang. Penulis meminta rakan yang turut melanggan Extra pula semak. Sah! Kedua-dua game ini dah tiada.
Semakan penulis di laman web rasmi PlayStation untuk senarai game dalam Game Catalog turut mendapati kedua-dua game ini dah dipadamkan dari laman tersebut.
Ketika menulis artikel ini, penulis cubalah membuat carian di Google, kalau-kalau ada pemain lain yang turut membuat aduan terhadap perkara ini. Ternyata nampaknya memang ada. Satu post di Reddit telah menyebutkan hal yang sama dengan pengalaman penulis sendiri.

 Project Cars 3 and Project Cars 2 left Plus extra/premium in HK with no warning at all from PlayStationPlus

JomGaming telah menghubungi pihak PlayStation Asia untuk mendapatkan penjelasan mengenai isu ini. Dalam emel yang kami hantar, kami bertanyakan sama ada ini hanyalah kesilapan teknikal atau kedua-dua game ini memang sudah dibuang. Walau bagaimanapun, jawapan yang kami terima agak mengecewakan kerana ia tidak pun menjawab soalan.
Jawapan yang kami terima:
“The games on the official website are now available to play as part of the PlayStation Plus Asia launch. More titles will be added soon, along with the lists of catalogue games available in each country/region as PlayStation Plus rolls out.“
Terjemahannya:
“Game-game di laman web rasmi kini tersedia untuk dimainkan sebagai sebahagian daripada pelancaran PlayStation Plus Asia. Lebih banyak game akan ditambah tidak lama lagi, bersama-sama dengan senarai katalog game yang tersedia untuk setiap negara/rantau dalam waktu PlayStation Plus dilancarkan nanti.”
Pembuangan ini amat membingungkan. Adakah mereka sebenarnya “tersilap” memasukkan Project Cars 2 dan Project Cars 3 ke dalam Game Catalog dan terpaksa membuangnya semula; ataupun Sony sebenarnya mengadakan perjanjian bersama Bandai Namco untuk menawarkan kedua-dua game itu dalam PlayStation Plus hanya selama 2-3 minggu? Penulis pun tidak pasti bilakah sebenarnya tarikh tepat kedua-dua game ini dibuang kerana bila nak download je tahu-tahu dah hilang.
Kalau ya pun game ini dah dibuang, waktu pembuangannya juga agak mengelirukan. Hal ini kerana Sony sebelum ini mengatakan yang senarai game dalam Game Catalog akan “disegarkan semula” (refresh) pada setiap pertengahan bulan. Sekarang masih lagi di awal bulan.
JomGaming berharap Sony dapat lebih berterus terang dalam perkara ini melalui kenyataan yang lebih jelas. Kalau ya pun ia dibuang, ia seharusnya didahului dengan notis pemberitahuan.
Ini mungkin dua game yang penulis perasan kerana kedua-dua game ini penulis sudah merancang ingin cuba sebelum ini. Mungkin ada game lain yang turut dibuang tanpa notis juga? Agak sukar untuk menjejaknya disebabkan senarai game yang beratus jumlahnya.


Buat Pertama Kali Sejak Sekian Lama, PES 2018 Akan Adakan Online Beta Pada Bulan Julai Nanti

PES 2018 akan membawakan pelbagai perubahan. Dan antara perubahan yang paling menjadi tarikan adalah beberapa mode online baru yang akan diperkenalkan.

Random Selection Match, Online Co-Op 2v2 dan 3v3 adalah antara mode online baru yang bakal ditampilkan dalam PES 2018. Oleh itu, untuk memastikan segala mode online ini berjalan dengan lancar semasa PES 2018 dikeluarkan kelak, Konami akan mengadakan Online Beta pada bulan Julai nanti.
Bagi sesebuah game bola sepak baru yang akan dikeluarkan, sepeti siri FIFA dan PES, amat jarang untuk diadakan sesi online beta. Yang sering dikeluarkan sebelum game-game bola sepak baru ini dilancarkan adalah versi demo sahaja. Dalam temuramah yang diadakan di Twitch, pengurus global produk dan jenama PES, Adam Bhatti menyatakan kali terakhir mereka mengadakan online beta adalah semasa PES 2011.

Bagi korang yang tidak tahu, beta dan demo adalah dua versi game yang berbeza daripada beberapa aspek. Demo adalah versi terakhir game itu yang boleh dimainkan secara offline dan tiada sebarang tarikh tamat untuk mencubanya. Ia diberikan kepada para pemain untuk kita rasai gameplay yang akan ditampilkan dalam game baru itu.
Manakala, beta pula adalah sesi percubaan untuk membantu developer bagi memastikan segala pengalaman online sesebuah game baru itu berjalan lancar sebelum ia diterbitkan. Ia perlu dimainkan secara online dan akan mempunyai jangka masa waktu terhad untuk dimainkan.

Online Beta untuk PES 2018 akan diadakan pada 20 Julai hingga 31 Julai 2017 dan akan terbuka kepada semua pemain di PS4 dan Xbox One. Dua mode yang akan dibawakan ke dalam Online Beta ini adalah Quickmatch dan Online Co-Op.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: PES 2018: Saksikan 10 Minit Gameplay Perlawanan Penuh Pertama Di Livestream E3 2017


GODSENT Cilok 3 Ahli Pasukan Dari Fnatic!

Nampaknya 3 penembak tepat CS:GO dari Fnatic telah berpindah ke pasukan GODSENT!

GODSENT telah mencilok 3 penembak tepat dari Fnatic iaitu Jesper “JW” Wecksell, Robin “flusha” Rönnquist and Freddy “KRIMZ” Johansson dan perpindahan ini menampakkan penyatuan kembali trio ini dengan ahli pasukan lama mereka iaitu Markus “pronax” Wallsten.
GODSENT, kini dengan rasminya dianggotai oleh:

Markus “pronax” Wallsten
Andreas “znajder” Lindberg
Jesper “JW” Wecksell
Robin “flusha” Rönnquist
Freddy “KRIMZ” Johansson
Alexander “rdl” Redl (Jurulatih)

Untuk memastikan kekosongan ini diisi, Fnatic telah mengambil 3 pemain iaitu  Simon “twist” Elliason, Jonas “Lekr0” Olofsson and John “wenton” Eriksson. Dengan perpindahan ini Fnatic pula mempunyai ahli pasukan yang berikut:

Olof “olofmeister” Kajbjer
Dennis “dennis” Edman
John “wenton” Eriksson
Simon “twist” Eliasson
Jonas “Lekr0” Olofsson
Viktor “vuggo” Jendeby (Jurulatih)

Disamping pengumuman ahli pasukan baru, GODSENT turut telah mengumumkan berita yang organisasi eSport ini akan dikategorikan sebagai organisasi milik-pemain, serupa dengan organisasi eSport Astralis. Ini bermakna Jesper ‘JW’ Wecksell, Robin ‘flusha’ Rönnquist, Freddy ‘KRIMZ’ Johansson dan Andreas ‘znajder’ Lindberg adalah pemilik sebahagian saham dari GODSENT.
Lineup terkini GODSENT akan beraksi buat kali pertama menentang Eleague Champios Virtus Pro dalam pusingan saringan ESL Pro League.